title: Maxime Weygand

text: Weygand kutsuttiin Ranskan ylipäälliköksi Maurice Gamelinin tilalle 20. toukokuuta 1940, jolloin Ranskan puolustus oli jo luhistumassa Saksan hyökkäyksen alla. Hänen odotettiin yrittävän sotaonnen kääntämistä, mutta sen sijaan hän suosittelikin Ranskan hallitukselle antautumista 12. kesäkuuta. Antautumisen jälkeen hän toimi kolmen kuukauden ajan Vichyn hallituksen puolustusministerinä, kunnes hänet lähetettiin Algerian kenraalikuvernööriksi ja koko Ranskan Pohjois-Afrikan hallinnon johtoon. Saksalaiset suhtautuivat kuitenkin häneen epäillen ja heidän pyynnöstään Vichyn hallitus kutsui hänet takaisin marraskuussa 1941. Sen jälkeen Weygand siirrettiin eläkkeelle ja hän asettui asumaan maatilalleen Grasseen lähelle Cannesia. Liittoutuneiden noustua maihin Pohjois-Afrikassa marraskuussa 1942 hän suositti Philippe Petainille siirtymistä uudelleen liittoutuneiden puolelle. Weygand yritti itse livahtaa Algeriin liittoutuneiden luo, mutta saksalaiset vangitsivat hänet 12. marraskuuta 1942 ja hänet vietiin vankina Itterin linnaan Itävaltaan.


title: Maxime Weygand

text: Amerikkalaiset joukot vapauttivat Weygandin aivan sodan lopussa toukokuussa 1945 ja hän palasi Ranskaan. Hänet pidätettiin Charles de Gaullen määräyksestä, koska hän oli tehnyt yhteistyötä Vichyn hallinnon kanssa, mutta hänet vapautettiin pian. Hänen maineensa puhdistettiin virallisesti vuonna 1948. De Gaulle totesi myöhemmin muistelmissaan, että Weygandin tullessa ylipäälliköksi toukokuussa 1940 taistelu Ranskasta oli joka tapauksessa jo hävitty.


title: Maxime Weygand

text: Weygand valittiin kesäkuussa 1931 Ranskan akatemian jäseneksi Joseph Joffren seuraajana. Hän julkaisi Ranskan sotahistoriaa käsitteleviä teoksia sekä moniosaiset muistelmat.


title: Jorma Kalela

text: Jorma Aarno Aimo Kalela (s. 12. marraskuuta 1940 Helsinki) on suomalainen historiantutkija ja poliittisen historian emeritusprofessori. Hän oli Turun yliopiston poliittisen historian professori vuosina 1992–2004.


title: Jorma Kalela

text: Kalela väitteli valtiotieteen tohtoriksi vuonna 1971. Hänen väitöskirjansa "Grannar på skilda vägar: det finländsk-svenska samarbetet i den finländska och svenska utrikespolitiken 1921–1923" käsitteli Suomen ja Ruotsin ulkopoliittista yhteistyötä 1921–1923.


title: Jorma Kalela

text: Kalela oli Suomen Akatemian tutkija 1971–1977 ja 1990–1992. Vuosina 1979–1986 hän toimi Paperiliiton historiankirjoittajana ja vuosina 1986–1989 tutkijana työministeriössä.


title: Jorma Kalela

text: Kalelan isä oli kasvitieteilijä, professori Aarno Kalela. Hänen nuorempi veljensä on suurlähettiläs ja entinen tasavallan presidentin kansliapäällikkö Jaakko Kalela.


title: Jack Ruttan

text: John Douglas "Jack" Ruttan (s. 5. huhtikuuta 1889 - 7. tammikuuta 1973) oli kanadalainen amatöörijääkiekkoilija. Myöhemmin hän toimi myös valmentajana. Ruttan pelasi Winnipeg Hockey Clubissa, jossa saavutti amatöörimestaruus Allan Cupin. Hänet on otettu kunniagalleria Hockey Hall of Fameen.


title: Beatriz Haddad Maia

text: Beatriz Haddad Maia (s. 30. toukokuuta 1996 São Paulo) on brasilialainen tennispelaaja. Parhaimmillaan hän on ollut kaksinpelissä WTA-listan sijalla 58 syyskuussa 2017. Hän on voittanut urallaan kaksi WTA-turnausta nelinpelissä ja neljä ITF-turnausta kaksinpelissä.


title: Beatriz Haddad Maia

text: Helmikuussa 2013 Haddad Maia pääsi toiselle kierrokselle Florianópolisin WTA-turnauksessa. Hän oli eräpallon päässä puolivälieräpaikasta Melinda Czinkiä vastaan pelaamassaan ottelussa.


title: Maurice Gamelin

text: Maurice Gamelin (20. syyskuuta 1872 Pariisi – 18. huhtikuuta 1958 Pariisi) oli ranskalainen kenraali, joka toimi Ranskan armeijan ja kaikkien Ranskaan sijoitettujen liittoutuneiden joukkojen ylipäällikkönä toisen maailmansodan alkuvaiheessa 1939–1940.


title: Maurice Gamelin

text: Gamelin valmistui Saint-Cyrin sotilasakatemiasta vuonna 1893. Ensimmäisen maailmansodan aikana hän yleni prikaatinkenraaliksi ja divisioonankomentajaksi. Hänen uransa eteni tasasesti myös sodan jälkeen ja hänestä tuli 1931 Ranskan yleisesikunnan päällikkö ja 1935 ylimmän sotaneuvoston puheenjohtaja sekä armeijan tarkastaja. Vuonna 1938 Gamelin nimitettiin uudelleen Ranskan puolustusvoimien esikuntapäälliköksi.


title: Maurice Gamelin

text: Toisen maailmansodan sytyttyä Gamelinista tuli Ranskassa olevien liittoutuneiden armeijoiden ylipäällikkö. Saksan hyökätessä Puolaan hän ei kannattanut hyökkäyksellisiä sotatoimia, kuten ei myöskään niin sanotun valesodan aikana. Gamelin luotti Ranskan puolustuksessa Maginot-linjaan, ja Saksan salamasotahyökkäys Ardennien yli toukokuussa 1940 tuli hänelle ikävänä yllätyksenä. Hän ei kyennyt pysäyttämään saksalaisten etenemistä ja taistelun Ranskasta ollessa kesken hänet korvattiin 19. toukokuuta Maxime Weygandilla. Ranska joutui pian antautumaan. Gamelin oli myöhemmin yhtenä syytetyistä Vichyn hallituksen järjestämässä niin sanotussa Riomin oikeudenkäynnissä ja hänet internoitiin Saksaan vuonna 1943. Sodan päätyttyä hän pääsi palaamaan Ranskaan. Gamelin julkaisi vuosina 1946–1947 kolmiosaiset muistelmansa nimellä "Servir".


title: Hand in Hand (beFourin kappale)

text: Hand in Hand on beFourin ensimmäinen single heidän toiselta, "Hand in Hand"-studioalbumilta, joka julkaistiin 9. marraskuuta 2007. Kappale pääsi virallisesti Saksan singlelistalle 22. joulukuuta 2007.


title: Hand in Hand (beFourin kappale)

text:
CD single
Digital Download


title: Suomipopin helmiä

text: Suomipopin helmiä on kirjasarja, johon on nuotinnettu suuri määrä tunnettuja suomipop-kappaleita. Kirjoja on sarjassa kymmenen ja kappaleita lähes 700. Kirjasarja on alun perin kirjakustantamo Helmen julkaisema kirjasarja. Loppupuolella Tammi julkaisi Suomipopin helmiä-nuottikirjoja. Jokainen kirja eroaa kansiensa väriltä toisistansa. Lisäksi kirjoissa 6-10 on omt teemansa. Kirjojen värit ja teemat ovat:


title: Muoviteollisuus

text: Muoviteollisuus on teollisuuden toimiala, joka valmistaa muoviraaka-aineita ja muovituotteita ja osallistuu myös muovin kierrättämiseen ja uudelleenkäyttöön.


title: Muoviteollisuus

text: Muoviteollisuuden tuotteiden käyttöalueista suurimpia ovat pakkausala, ajoneuvoteollisuus ja rakennusala. Euroopassa lähes 39 % muoveista käytetään pakkaamiseen. Muovista valmistetaan paljon myös kulutustavaroita, kuten keittiövälineitä, valaisimia, astioita, säiliöitä ja säilytyslaatikoita. Muovi on yleinen materiaali myös elektronisten laitteiden kotelomateriaalina.


title: Muoviteollisuus

text: Muoviteollisuusyritykset hankkivat raaka-aineensa eli eri muovilaadut yleensä erillisiltä raaka-ainevalmistajilta pelletteinä tai rakeina. Jotkut yhtiöt valmistavat raaka-aineenkin itse.


title: Muoviteollisuus

text: Muoviteollisuuden käyttämät muovityypit jaetaan kahteen pääluokkaan. "Kestomuovit" eli termoplastiset muovit pehmenevät kuumennettaessa ja kovettuvat jäähdytettäessä. Ne sopivat käytettäviksi uudelleen, koska ne kestävät useita lämmitys- ja jäähdytyskertoja. Kestomuovien osuus muoviteollisuuden raaka-ainekäytöstä on noin 90 prosenttia. Toinen pääluokka ovat "kertamuovit", joita ei voida muovata uudelleen. Joitakin kertamuoveja voidaan kuitenkin kierrättää, kuten lujitemuoveja sementin valmistuksessa: lujitemuovien palavat osat tuottavat sementtiuunissa energiaa ja palamattomat osat voidaan hyödyntää sementin raaka-aineena.


title: Muoviteollisuus

text: Muovit ovat suosittuja myös komposiitti- eli yhdistelmämateriaalien yhtenä ainesosana. Muovikomposiitteja ovat muun muassa lujitemuovit (keraami + muovi), puukomposiitit (puu + muovi) ja muovilla laminoidut paperimateriaalit, kuten nestepakkauskartonki.


title: Muoviteollisuus

text: Muoviteollisuus valmistaa muovituotteita ainakin 12 pääasiallisella menetelmällä. Niistä seitsemän tärkeintä ovat ekstruusio eli suulakepuristus, puhallusmuovaus ja ruiskuvalu, kalanterointi, puhalluskalvoekstruusio, rotaatiovalu ja tyhjiömuovaus eli lämpömuovaus. Lujitemuovituotteiden valmistuksessa yleisimmät menetelmät ovat erilaisia laminointitekniikoita. Vaahtomuoveja valmistetaan vaahdottamalla.


title: Muoviteollisuus

text: Ekstruusiossa eli suulakepuristuksessa sulaa muovimassaa pumpataan jatkuvalla syötöllä halutun muotoisen suulakkeen läpi. Näin valmistetaan putkia, letkuja, kaapeleita, tankoja, kalvoja, levyjä, nauhoja, profiileita ja muita pituussuunnassa vakiomuotoisina pysyviä muoviosia. Ekstruusiossa käytetään kestomuoveja kuten PE-HD, polypropeeni, polyvinyylikloridi ja akryyli. Muovin fyysisiä ominaisuuksia voidaan muuttaa materiaalin kuumennuksella ja jäähdytyksellä sekä puristusvoimaa säätämällä. Kaksiaine-ekstruusiossa voidaan tehdä puristettavaan tuotteeseen sisäkkäisiä tai rinnakkaisia osia eri materiaaleista. Toinen materiaali voi olla myös metallia: esimerkiksi sähköjohdot ja -kaapelit sekä metallispiraalin sisältävät suihkuletkut tehdään näin.


title: Muoviteollisuus

text: Puhallusmuovauksessa ekstruusioon lisätään yksi työvaihe. Sula muovimassa puristetaan suulakkeen läpi pullonmuotoiseen muottiin. Paineilma pullistaa muovin muotin seinämiin, joissa se kovettuu.


title: Muoviteollisuus

text: Ruiskuvalussa sula muovimassa puristetaan suoraan kaksiosaiseen, avattavaan muottiin, jonne se jähmettyy. Massan jäähdyttyä tarpeeksi kiinteäksi muotti avataan ja saatu muovikappale otetaan talteen. Kappaleen monimutkaisuudesta riippuen muotti voidaan valmistaa halvasta kevytmetallista tai tarkkuusvalussa kalliimmista ja kestävämmistä materiaaleista.


title: Muoviteollisuus

text: Muovin edeltäjiä olivat erilaiset muovattavat luonnonmateriaalit. Keratiineja eli eläimistä saatavia sarveisaineita käytettiin 1700-luvulla muun muassa kattoikkunoiden materiaalina. Kumipuusta saatavaa guttaperkkaa alettiin käyttää 1850-luvulla muun muassa biljardipallojen materiaalina ja valtameren pohjaan laskettavien kaapeleiden eristeenä. Hyönteisten tuottama sellakka keksittiin samoihin aikoihin nappien, pelinappuloiden ja myöhemmin gramofonilevyjen raaka-aineeksi. Se sopi guttaperkan tavoin myös sähköeristeeksi. Selluloidi keksittiin 1860-luvulla, ja sen tärkeimmäksi käyttökohteeksi tuli elokuvafilmi. 1900-luvun vaihteessa keksittiin maidon kaseiinista saatava galaliitti, josta alettiin tehdä nappeja, kampoja ja muita pikkuesineitä.


title: Muoviteollisuus

text: Ensimmäisen täysin teollisesti valmistetun muovin, fenoliformaldehydin eli bakeliitin kehitti 1909 belgialaissyntyinen, Yhdysvalloissa asunut kemisti Leo Bakeland. Bakeliitti oli myös ensimmäinen raakaöljyyn pohjautuva petrokemiallinen muovi. Tästä alkoi kemistien kilpajuoksu yhä uusien ja monipuolisemmin muovattavissa olevien materiaalien kehittämiseksi. Uutuusmateriaalit olivat usein myös edullisempia kuin niitä edeltäneet materiaalit.


title: Muoviteollisuus

text: Petrokemia osoittautui monipuoliseksi muovien lähteeksi. Polystyreeni ja polyamidi kehitettiin 1930-luvulla, polyvinyylikloridia olivat kemistit tuottaneet vahingossa jo 1800-luvulla, mutta 1920-luvulla Goodrich-yhtiö kehitti siitä teollisen tuotteen.


title: Muoviteollisuus

text: Maailman suurimpia muoviraaka-aineiden tuottajia ovat kemianteollisuuden jättiyritykset kuten saksalainen BASF, yhdysvaltalainen Dow Chemical Company ja taiwanilainen Formosa Plastics. Kiinalaiset, saudiarabialaiset ja malesialaiset petrokemian yritykset ovat vallanneet alaa muoviraaka-aineiden tuottajina perinteisiltä amerikkalaisilta ja eurooppalaisilta yrityksiltä.


title: Muoviteollisuus

text: Muovituotteiden valmistus on jakaantunut hyvin monenkokoisten yritysten kesken, koska tiettyä erikoistuotetta tai pientä tuotevalikoimaa voi valmistaa kannattavasti yhdellä tai muutamalla koneella pienessä yrityksessä. Maailman suurimpia muovisia kulutustavaroita valmistavia yrityksiä ovat Tupperware ja Newell-Rubbermaid.


title: Muoviteollisuus

text: Suomen ensimmäinen muovitehdas oli Sarvis Oy, joka perustettiin vuonna 1921. Sarvis valmisti maitopohjaisesta kaseiinimuovista nappeja, solkia ja muita tarve-esineitä Tampereella. Vuonna 2011 Suomessa oli noin 600 muovituotteita valmistavaa yritystä, jotka työllistivät runsaat 11 000 henkeä. Tuotannon jalostusarvo oli 993 miljoonaa euroa ja osuus 3,2 prosenttia koko maan teollisuuden jalostusarvosta.


title: Live Your Dream (kappale)

text: Live Your Dream on beFourin ensimmäinen single heidän kolmannelta, "We Stand United" -studioalbumilta, joka julkaistiin 14. maaliskuuta 2008. Kappale pääsi virallisesti Saksan singlelistalle 28. maaliskuuta 2008. Kappaletta käytettiin Saksassa Horton-elokuvan tunnusmusiikkina.


title: Live Your Dream (kappale)

text:
Maxi CD single
Digitaalinen lataus


title: Rambler

text: Rambler oli vuosina 1900–1914 ja 1958–1969 valmistettu amerikkalainen automerkki. 1962–1983 Rambler-autoja valmistettiin lisenssillä Australiassa, Meksikossa ja Argentiinassa. Vuosina 1950–1954 AMC valmisti autoa nimellä Nash Rambler.


title: Rambler

text: 1897 chicagolainen Thomas B. Jeffery rakensi ensimmäisen autonsa. Saatuaan myönteistä palautetta ensimmäisestä New Yorkin autonäyttelystä 1899 Jeffery päätti ryhtyä autoalalle. 1902 Jeffery aloitti autojen massatuotannon Kenoshassa Wisconsinin osavaltiossa. Vuoden 1902 loppuun mennessä Ramblereita oli valmistunut 1 500 kappaletta, kuudennes Yhdysvaltain autoista. Tehdas oli tuolloin maan toiseksi suurin autojen valmistaja Oldsmobilen jälkeen.


title: Rambler

text: Rambler keksi autojen ohjauspyörän.


title: Rambler

text: Vuonna 1914 Rambler-merkki korvattiin Jefferyllä. 1916 autotehtaan osti Charles W. Nash, joka nimesi tehtaan Nash Motors Companyksi 1917.


title: Rambler

text: Vuonna 1954 American Motors Corporation (AMC) muodostettiin Nash-Kelvinator ja Hudson Motor Car Company -yhtiöiden fuusiosta. Yhtiö päätti 1958 valmistaa Rambler-autoja. Viimeinen Yhdysvalloissa valmistettu Rambler tuotettiin 30.6.1969. Kaikkiaan Kenoshan tehdas valmisti yli 4,2 miljoonaa Rambler-autoa 1900–1914 ja 1958–1969.


title: Rambler

text: Ramblerit olivat luotettavia, hyvin tehtyjä ja niillä oli hyvä jälleenmyyntiarvo.


title: Danka Kovinić

text: Danka Kovinić (s. 18. marraskuuta 1994 Cetinje) on montenegrolainen tennispelaaja. Parhaimmillaan hän on ollut kaksinpelissä WTA-listan sijalla 74 toukokuussa 2015. Hän on voittanut urallaan kahdeksan ITF-turnausta kaksinpelissä.


title: Danka Kovinić

text: Junioreiden maailmanlistalla Kovinić oli parhaimmillaan viidentenä tammikuussa 2012. Hän pelasi Grand Slam -turnauksen pääsarjassa ensimmäisen kerran Ranskan avoimissa 2014.


title: Gunnar Nixon

text: Gunnar Nixon (s. 13. tammikuuta 1993) on yhdysvaltalainen kymmenottelija.


title: Gunnar Nixon

text: Nixon sijoittui nuorten olympialaisissa Singaporessa 2010 korkeushypyssä kuudenneksi. Seuraavana vuonna hän sai hopeaa Pan-Amerikan alle 20-vuotiaiden mestaruuskilpailujen kymmenottelussa Miramarissa. Hän teki seitsenottelun sisäratojen junioreiden maailmanennätyksen 6022 pistettä Fayettevillessa 27.–28. tammikuuta 2012. Seuraavana kesänä hän voitti alle 20-vuotiaiden maailmanmestaruuden Barcelonassa pistein 8018. Hän voitti seitsenottelun Yhdysvaltojen-mestaruuden talvella 2013. Moskovan MM-kilpailuissa 2013 hän sijoittui kymmenottelussa 13:nneksi.


title: Gunnar Nixon

text: Lähteet: Tilastopaja, IAAF


title: James Lloyd

text: James "Jim, Jimmy" Lloyd (5. heinäkuuta 1939 Liverpool – 22. maaliskuuta 2013 Skelmersdale) oli brittiläinen nyrkkeilijä ja olympiamitalisti.


title: James Lloyd

text: Lloyd voitti sarjan 67 kg olympiapronssia Rooman kesäolympialaisissa 1960. Välierässään hän hävisi olympiavoiton vieneelle italialaiselle Nino Benvenutille.


title: James Lloyd

text: Ammattilaisurallaan Lloyd otteli kymmenen voittoa, joista neljä tyrmäyksellä, ja seitsemän tappiota. Lisäksi kolme hänen otteluistaan päättyi tasan.


title: James Lloyd

text: Lloyd kuoli kotonaan Skelmersdalessa 22. maaliskuuta 2013, 73-vuotiaana. Kuolinsyyksi epäiltiin sydäninfarktia. Hänellä oli neljä lasta.


title: Muumit Rivieralla

text: Muumit Rivieralla (, ) on vuonna 2014 suomalais-ranskalaisena yhteistyönä valmistunut Xavier Picardin ohjaama animaatioelokuva. Elokuva perustuu Tove Janssonin Muumi-sarjakuvaan "Muumiperhe Rivieralla" ().


title: Muumit Rivieralla

text: Elokuvan budjetti oli yli 3,4 miljoonaa euroa, josta 800 000 euroa oli Suomen elokuvasäätiön tuotantotukea.


title: Muumit Rivieralla

text: "Muumit Rivieralla" oli ilmestymisviikonloppunaan 10.–12. lokakuuta 2014 Suomen katsotuin elokuva noin 28 500 katsojalla ja jatkoi katsotuimpana myös toisella viikollaan. Vuoden loppuun mennessä elokuvan oli nähnyt jo yli 174 000 katsojaa. Kaikkiaan elokuvan näki Suomessa 178 389 katsojaa ja se oli vuoden 2014 kuudenneksi katsotuin elokuva.


title: Muumit Rivieralla

text:
Ääninäyttelijät ovat samat suomeksi ja ruotsiksi.
Lisäksi sivurooleissa: Frank Skog, Helene Qvist, Peppe Forsblom, Carla Rindell, Markus Degerman.


title: Muumit Rivieralla

text: Dubbauksen on tehnyt Tuotantotalo Werne.


title: Sergei Bakulin

text: Sergei Bakulin (, s. 13. marraskuuta 1986 Insar) on venäläinen kävelijä.


title: Sergei Bakulin

text: Vuonna 2006 Bakulin sijoittui viidenneksi Göteborgin EM-kilpailuissa 20 kilometrin kävelyssä. Hän saavutti Barcelonan EM-kilpailuissa 2010 50 kilometrin kävelyssä pronssia ajalla 3.43.26. Daegun MM-kilpailuissa 2011 hän voitti alun perin 50 kilometrin kävelyn ajalla 3.41.24 ja Lontoon kesäolympialaisissa vuonna 2012 hän sijoittui kuudenneksi ajalla 3.38.55. Molemmat suoritukset kuitenkin hylättiin dopingin käytön vuoksi.


title: Sergei Bakulin

text: Tammikuussa 2015 Venäjän antidopingtoimikunta Rusada asetti Bakulinin kolmen vuoden ja kahden kuukauden kilpailukieltoon biologisen dopingpassin perusteella. Kilpailukiellon alkamisajankohdaksi määrättiin 24.12.2012 ja hänen tuloksiaan hylättiin aikaväleiltä 25.1.2011–25.3.2011, 16.6.2011–16.8.2011 ja 11.4.2012–11.6.2012. Näin hän ei olisi menettänyt Daegun maailmanmestaruuttaan. Kansainvälinen yleisurheiluliitto IAAF valitti Rusadan päätöksestä urheilun kansainväliseen vetoomustuomioistuimeen, joka muutti Rusadan päätöstä hylkäämällä kaikki Bakulinin suoritukset aikaväliltä 25.2.2011–24.12.2012.


title: Calvin Fowler

text: Calvin Bernard "Cal" Fowler (11. helmikuuta 1940 Pittsburgh, Pennsylvania – 5. maaliskuuta 2013 Burlington, New Jersey) oli yhdysvaltalainen koripalloilija, olympiavoittaja ja Pan-Amerikan kisojen kultamitalisti.


title: Calvin Fowler

text: Fowler pelasi Yhdysvaltain olympiakultaa Méxicossa 1968 voittaneessa joukkueessa sekä vuoden 1967 Pan-Amerikan kisojen kultajoukkueessa.


title: Calvin Fowler

text: Fowler kuoli 73 vuoden ikäisenä 5. maaliskuuta 2013.


title: Täystyöllisyys

text: Täystyöllisyydellä tarkoitetaan kansantaloustieteessä


title: Michael Schrader

text: Michael Schrader (s. 1. heinäkuuta 1987 Duisburg) on saksalainen kymmenottelija. Hän edusti aiemmin LAV Bayer Uerdingenia ja nykyään TSV Bayer 04 Leverkusenia.


title: Michael Schrader

text: Schrader voitti alle 20-vuotiaiden Saksan-mestaruuden 2005. Hän keskeytti saman ikäluokan MM-kilpailuissa Pekingissä 2006. Seuraavana vuonna hän voitti alle 23-vuotiaiden Saksan-mestaruuden ja sijoittui kuudenneksi saman ikäluokan EM-kilpailuissa Debrecenissä. Pekingin olympialaisissa 2008 hän oli kymmenes. Hän voitti Götzisin kymmenottelun 2009 ja Saksan-mestaruuden 2010.


title: Michael Schrader

text: Schrader sai hopeaa Moskovan MM-kilpailuissa 2013 ennätyksellään 8670 pistettä.


title: Michael Schrader

text: Lähteet: Tilastopaja, IAAF


title: My Life with Liberace

text: My Life with Liberace "(Behind the Candelabra)" on vuonna 2013 ensi-iltansa saanut Steven Soderberghin ohjaama draamaelokuva, joka kertoo showpianisti Liberacen ja hänen rakastajansa suhteesta 1980-luvulla. Elokuva perustuu Scott Thorsonin ja Alex Thorleifsonin muistelmiin "Behind the Candelabra: My Life with Liberace". Sen pääosissa ovat Michael Douglas Liberancen roolissa ja Matt Damon Scott Thorsonin roolissa.


title: My Life with Liberace

text: Elokuvan ensi-ilta oli Cannesin elokuvajuhlilla 2013 ja se oli ehdolla Kultaisen palmun saajaksi. Elokuva palkittiin parhaan minisarjan tai televisioelokuvan ja miespääosan (Michael Douglas) Golden Globella oltuaan ehdolla myös parhaasta miespääosasta (Matt Damon) ja miessivuosasta (Rob Lowe). Elokuva on ehdolla myös viidessä BAFTA -kategoriassa: miessivuosa (Matt Damon), sovitettu käsikirjoitus, lavastus, puvutus ja maskeeraus.


title: Aleksandar Kozlina

text: Aleksandar Kozlina (20. joulukuuta 1938 Skrad, Jugoslavian kuningaskunta – 10. huhtikuuta 2013 Novi Sad) oli Jugoslaviaa edustanut jalkapalloilija ja olympiavoittaja.


title: Aleksandar Kozlina

text: Jalkapalloilijanurallaan Jugoslavian lisäksi Belgiassa ja Saksassa pelannut Kozlina kuului Jugoslavian maajoukkueeseen sen voittaessa olympiakultaa Roomassa 1960. Yhteensä hän pelasi maajoukkueessa yhdeksässä ottelussa.


title: Aleksandar Kozlina

text: Kozlina kuoli Novi Sadissa 10. huhtikuuta 2013, 74-vuotiaana.


title: Pope-Waverley

text: Pope-Waverley oli vuosina 1903-1914 valmistettu amerikkalainen automerkki. Kaikki Pope-Waverley-autot olivat sähköautoja. Autotehdas sijaitsi Indianapolisissa ja sen alkuperäinen nimi oli Indiana Bicycle Company vuonna 1898. Vuonna 1903 tehdas alkoi valmistaa autoja ja se vaihtoi nimensä International Motor Car Companyksi.


title: Shinzō Hamai

text: Shinzō Hamai (, 1905–1968) oli japanilainen poliitikko, joka toimi pitkään Hiroshiman pormestarina. Hän selviytyi Hiroshiman ydinpommin räjähdyksestä. Pormestarina Hamai vaikutti ratkaisevasti siihen, että Hiroshima julistettiin ”Rauhan kaupungiksi” vuonna 1949.


title: Enthiran

text: Enthiran (suomeksi ”Robotti”) on vuonna 2010 ilmestynyt intialainen tamilinkielinen tieteiselokuva, jonka on ohjannut Shankar. Pääosia näyttelevät Rajinikanth kaksoisroolissa, Aishwarya Rai ja Danny Denzongpa. Musiikin on säveltänyt A. R. Rahman. Elokuva sai ensi-iltansa 1. lokakuuta 2010, myös dubattuna hindiksi nimellä "Robot" ja teluguksi nimellä "Robo".


title: Enthiran

text: "Enthiran" saavutti suuren suosion Intiassa ja sen ulkopuolella. Se esitettiin Suomessa Rakkautta ja anarkiaa -elokuvafestivaaleilla.


title: Enthiran

text: Elokuvan jatko-osan "2.0" on tarkoitus saada ensi-iltansa vuonna 2017. Pääosia näyttelevät Rajinikanth, Akshay Kumar ja Amy Jackson.


title: Jelena Genčić

text: Jelena Genčić (, 9. lokakuuta 1936 Belgrad, Jugoslavian kuningaskunta – 1. kesäkuuta 2013 Belgrad, Serbia) oli Jugoslaviaa edustanut käsipalloilija, tennispelaaja ja -valmentaja.


title: Jelena Genčić

text: Käsipalloilijana Genčić saavutti Jugoslavian maajoukkueessa MM-pronssia vuoden 1957 kotikisoista. Myöhemmin hän toimi tennisvalmentajana toimien muun muassa Novak Đokovićin ensimmäisenä valmentajana. Genčić kuoli Belgradissa 1. kesäkuuta 2013, 76-vuotiaana.


title: Naegleria fowleri

text: Naegleria fowleri on ekskavaatteihin kuuluva ameboflagellaatti, joka tavallisesti elää lämpimässä makeassa vedessä, kuten lammissa, järvissä, joissa ja kuumissa lähteissä. Niitä esiintyy myös lämpimien jätevesien lähellä sekä uima-altaissa, joiden vesi on kloorattu huonosti tai ei ollenkaan. Eliö voi esiintyä ameba- tai siimaeliöasteena. Organismi ei esiinny suolaisessa vesissä. "N. fowleri" pystyy tunkeutumaan ja hyökkäämään ihmisen hermojärjestelmää vastaan. Näin tapahtuu vain harvoin, ja uhriksi joutunut kuolee yleensä aina. Kuoleman todennäköisyys on arviolta 99 %. Yleensä loisen tartunta todetaan vasta obduktiossa.


title: Naegleria fowleri

text: "N. fowleri" esiintyy kolmessa eri muodossa: kystana, trofosoiittina (amebana) ja siimaeliönä.


title: Naegleria fowleri

text: Epäsuotuisissa olosuhteissa trofosoiitit muuntuvat kovakuorisiksi kystiksi. "N. fowlerin" tiedetään tekevän näin alle 10 °C:n lämpötiloissa.


title: Naegleria fowleri

text: Eliö alkaa lisääntyä jakautumalla amebamuodossa lämpötilan ollessa lähellä 25 °C, ja jakautuminen on nopeinta 42 °C:n lämpötilassa. Trofosoiitit liikkuvat muodostamalla valejalkoja. Ne ruokkivat itseään tavallisesti bakteereilla. Elimistössä ne solusyövät punaisia ja valkoisia verisoluja ja tuhoavat kudosta.


title: Naegleria fowleri

text: Kaksisiimaiseksi eliö muuntuu, kun trofosoiittien elinympäristössä tapahtuu ionimäärän muutos, kuten esimerkiksi sen joutuessa tislattuun veteen. Muutos tapahtuu muutamassa tunnissa.


title: Naegleria fowleri

text: Ihmisillä "N. fowleri" voi tunkeutua hermojärjestelmään nenän kautta. Tunkeutuminen aiheuttaa nenäverenvuotoa ja kuoliota kudoksissa. Päästyään elimistöön ameba syö itsensä hermoratoja pitkin aivoihin ja alkaa käyttää hermosoluja ravinnokseen. Sitten siitä tulee patogeeni, joka aiheuttaa primaarisen ameba-aivotulehduksen (primary amoebic meningoencephalitis; PAM tai PAME). PAM esiintyy yleensä terveillä lapsilla, jotka ovat vastikään oleskelleet makeassa vedessä. Tartuntaa ei voi saada toisesta ihmisestä tai juomalla saastunutta vettä.


title: Naegleria fowleri

text: Ameban aiheuttaman infektion oireet alkavat noin viikon sisällä. Oireisiin voi kuulua muutoksia haju- ja makuaistimuksissa, päänsärky, kuume, pahoinvointi, oksentelu ja niskajäykkyys. Myöhempiin oireisiin voi kuulua muun muassa sekavuus, huomiointikyvyn heikkeneminen, tasapainohäiriöt ja hallusinaatiot. Ensioireiden ilmestymisen jälkeen taudinkuva etenee yleensä nopeasti ja aiheuttaa kuoleman yleensä noin 1–12 päivän sisällä.


title: Naegleria fowleri

text:
Koska "N. fowleri" elää syömällä bakteereita ravinnokseen, sitä voidaan kasvattaa petrimaljoilla, joissa kasvatetaan "Escherichia coli" -bakteereita. Kun bakteereita sisältäviä maljoja pidetään 37 °C:ssa ja tarkkaillaan päivittäin, havaitaan, mikäli trofosoiitit ovat aterioineet niiden keskellä. Vesinäytteestä "N. fowleri" havaitaan linkoamalla näytettä, johon on lisätty "E. coli" -bakteereita, ja asettamalla näyte petrimaljalle. Muutaman päivän jälkeen voidaan mikroskoopilla havaita "N. fowlerin" kystat, jotka tunnistetaan niiden ulkomuodon perusteella. Tarkka tunnistaminen tehdään molekyylisillä tai biokemiallisilla metodeilla.
"N. fowlerin" läsnäolo varmistetaan testillä, jossa eliö laitetaan tislattuun veteen eli sille vihamieliseen ionittomaan ympäristöön. Toisin kuin muut amebat, "N. fowleri" muuttuu siimaeliömuotoon parin tunnin sisällä. Lisävarmistus voidaan tehdä korkeammassa lämpötilassa (42 °C): "N. fowleri" voi lisääntyä tässä lämpötilassa mutta vaaraton "Naegleria gruberi" ei.


title: Naegleria fowleri

text:
Monet potilaat ovat saaneet hoitoina amfoterisiini B:tä, mikonatsoli/flukonatsoli/ketokonatsoli-sienilääkkeitä ja/tai rifampisiiniä. Kaksi hengissä selvinnyttä saivat näitä ja lisäksi deksametasonia.
Kokeiluasteella oleva rintasyövän ja leishmaniaasin hoitoon tarkoitetun miltefosiinin on todettu surmaavan vapaasti liikkuvia ameboja, myös "N. fowleria", laboratorio-olosuhteissa.


title: Naegleria fowleri

text: Syyskuussa 2013 arkansalainen 12-vuotias tyttö selvisi tartunnasta, jonka oli saanut heinäkuussa. Lääkärit hoitivat häntä sienitauteihin tarkoitetuilla lääkkeillä ja antibiooteilla. Lisäksi otettiin käyttöön vielä kokeiluasteella olevia amebahoitoja. Aivokudosten vaurioiden minimoimiseksi hänen ruumiinlämpönsä laskettiin vielä 34 asteeseen. Hoidon ansiosta amebat saatiin häädetyksi.


title: Naegleria fowleri

text: Yhdysvalloissa on todettu vuosina 1962–2015 kaikkiaan 138 "N. fowleri" -tartuntaa, ja vain kolme tartunnan saaneista on selvinnyt hengissä.


title: Arthur Collingsworth

text: Arthur J. Collingsworth (28. helmikuuta 1944 – 23. heinäkuuta 2013) oli yhdysvaltalainen kiinteistösijoittaja ja filantrooppi Kaliforniasta. Hänen merkittävä ansionsa on, että kun akateemikko Pekka Jauho sai idean Millennium-teknologiapalkinnosta, hän kannusti sen perustamiseen.


title: Arthur Collingsworth

text: Collingsworth on toiminut muun muassa Youth for Understanding Internationalin kansainvälisen koululaisvaihto-ohjelman varapuheenjohtajana, Tokiossa toimivan YK-yliopiston virkamiehenä, Lontoossa toimivan YK-yliopiston johtajana, lontoolaisen Royal Institute of International Affairs neuvonantajana, Helsingissä toimivan World Institute for Development Economic Researchin neuvontanajana sekä W. K. Kellogg Foundationin neuvonantajana.


title: Mallard (veturi)

text:
LNER Class A4 Mallard, No 4468, lempinimeltään "The Blue Streak" () on höyryveturi, joka pitää nimissään höyryvetureiden nopeusennätystä.
Britanniassa 3. maaliskuuta 1938 numerolla 4468 (myöhemmin 60022) valmistunut "A4 Pacific Mallard" suunniteltiin nimenomaisesti rikkomaan saksalaisten 11. toukokuuta 1936 "Borsig DRG 05" -veturilla saavuttama höyryvetureiden nopeusennätys – 200,4 kilometriä tunnissa. Suunnittelun päävastuu lankesi Nigel Gresleylle, joka tuolloin toimi London and North Eastern Railwayn pääsuunnittelijana.


title: Mallard (veturi)

text:
Mallardiin tehtiin monia perinteisistä malleista poikkeavia ratkaisuja: höyrypainetta kasvatettiin ja virtaviivaistuksia tehtiin sekä koko veturin runkoon ilmanvastuksen pienentämiseksi että höyryputkien sisälle höyryvirtausten vastusten minimoimiseksi. Mallard oli myös ensimmäinen veturi, jossa hyödynnettiin suomalaisen Kyösti Kylälän kehitystyöhön perustuvaa Kylchap-tekniikkaa. Perinteisten, molemmille pyörästöille erikseen suunnattujen sylinterien ongelmana oli ollut sen junaa keikuttava vaikutus. Gresleyn neronleimaus oli pyörien väliin sijoitettu kolmas sylinteri, joka sekä vakautti junaa että vähensi raiteisiin kohdistuvaa rasitusta. Ja mikä tärkeintä – se myös lisäsi junan tehoa.
Ennätysajo suoritettiin Granthamin ja Peterboroughin välisellä rataosuudella. Kaarteiden ja käynnissä olleiden ratatöiden vuoksi käytettävissä oli ainoastaan 24 kilometrin pituinen suora osuus, jolle ennätysyritys sijoitettiin. Virallinen nopeusennätys kirjattiin lukemiin 202,77 kilometriä tunnissa.
Veturin saavutettua ennätysnopeus se hajosi palasiksi. Ennätysnopeus kuitenkin suoritettiin veturin vielä ollessa kasassa, joten ennätys kirjattiin ylös ja virallistettiin.


title: Mallard (veturi)

text: Mallard oli ennätysajonsa jälkeen normaalissa rataliikenteessä aina vuoteen 1963, johon mennessä se oli taittanut kiskoja 2,4 miljoonaa kilometriä. Nykyään Mallard () on esillä National Railway Museumissa Yorkissa, Englannissa.


title: Mallard (veturi)

text: Mallard jäi käytöltään pieni-ikäiseksi vikojen takia.


title: Porin keskustaajama

text: Porin keskustaajama () on asukasluvultaan Suomen kahdeksanneksi suurin taajama. Vuoden 2011 lopussa sen väkimäärä oli Tilastokeskuksen mukaan 84 294. Porin, Ulvilan, Nakkilan ja Harjavallan kuntien alueille sijoittuvan taajaman pinta-ala on 119,95 km² ja väestötiheys 702,8 as/km².


title: Porin keskustaajama

text: Porin keskustaajama ulottuu Kokemäenjokea seuraten noin 35 kilometrin pituisena kapeana nauhana Porin Ulasoorin kaupunginosasta Harjavallan Merstolaan. Vielä vuonna 2005 Tilastokeskus määritteli siihen kuuluvaksi myös Meri-Porin alueen, jolloin taajaman asukasluku oli yli 93 000. Meri-Pori esiintyy Porin kaupunkiseudun keskustaajaman osana myös Suomen ympäristökeskuksen vuonna 2010 laatimassa rajauksessa.


title: Porin keskustaajama

text: Porin keskustaajaman väkiluku on ollut tasaisessa kasvussa koko 2000-luvun ajan. Vuosina 2000–2005 kasvu oli asukaslukuun suhteutettuna suurinta Suomen keskustaajamien joukossa.


title: Porin keskustaajama

text: Tiedot ovat ajankohdan 31.12.2011 ja 1.1.2012 voimaan astuneen kuntajaon mukaiset.


title: Åbo Sångarbröder Musices Amantes

text: Åbo Sångarbröder Musices Amantes (ÅSMA) on suomalainen mieskuoro, joka on perustettu vuonna 1908. Kuoroa johtaa Martin Segerstråle. Kuoron edellisinä johtajina ovat toimineet mm. Paul Jansson sekä Marina Pettersson.


title: Ibrahim Boubacar Keïta

text:
Ibrahim Boubacar Keïta (s. 29. tammikuuta 1945 Koutiala) on Malin presidentti. Hän toimi maan pääministerinä vuosina 1994–2000. Vuoden 2013 presidentinvaalin ensimmäisellä kierroksella Keïta keräsi noin 40 prosenttia äänistä. Vaalien toisella kierroksella Keita sai 77,6 prosenttia äänistä.
Ibrahim Boubakar Keïta aloitti opintonsa Lycée Janson-de-Saillyssa Pariisissa ja jatkoi lukio-opintojaan Bamakossa. Yliopisto-opinnot hän aloitti Dakarissa ja jatkoi niitä Pariisissa Université Paris1 Panthéon Sorbonnessa. Maisterin tutkinnon Keïta on suorittanut historiasta ja hän on opiskellut myös valtiotiedettä. Valmistuttuaan hän toimi tutkijana Centre national de la recherche scientifiquessa (CNRS) ja opetti kolmannen maailman politiikkaa Université Paris1 Pantheon Sorbonnessa.


title: Ibrahim Boubacar Keïta

text:
Palattuaan Maliin Keïta toimi konsulttina tehtävänään koordinoida Euroopan kehitysrahaston ja Euroopan Unionin avustusprojekteja kotimassaan. Lisäksi hän johti kotimaassaan ranskalaisen Terre des hommes hyväntekeväisyysjärjestön osastoa. Järjestö auttaa kehitysmaiden lapsia.
Vuonna 1991 Keïta osallistui politiikkaan vastaperustetun ADEMA-PASJ- puolueen riveissä. Hänestä tuli sen kansainvälisten asioiden sihteeri. Seuraavana vuonna hän johti menestyksellisesti puolueen presidenttiehdokkaan Alpha Oumar Konarén vaalikampanjaa. Vastavalittu presidentti Konaré nimitti Keïtan suurlähettilääksi hoitamaan Norsunluurannikon, Burkina Fason, Gabonin ja Nigerin lähettilään paikkaa.


title: Ibrahim Boubacar Keïta

text: Konaré nimitti Keïtan Malin ulkoministeriksi marraskuussa 1993 ja pääministeriksi hän nousi vuonna 1994. Keïta nousi Malin pääministeriksi helmikuussa 1994 ja hoiti virkaa vuoden 2000 helmikuuhun.


title: Ibrahim Boubacar Keïta

text: Puolueensa ADEMA-PASJ:n puheenjohtajaksi Keïta valittiin vuosi 1994 ja 2000.


title: Ibrahim Boubacar Keïta

text: Vuonna 2000 Keïta kuitenkin riitaantui oman puolueensa kanssa ja erosi siitä. Hän perusti oman puolueensa RPM:n jota on johtanut vuodesta 2001. Hän asettui puolueensa presidenttiehdokkaaksi vuonna 2002 ja sai merkittävää tukea maansa islamilaisilta yhteisöiltä ja uskonoppineilta. Toisaalta he myös kritisoivat häntä, että oli pääministerikautenaan sallinut kasinot ja uhkapelaamisen.


title: Ibrahim Boubacar Keïta

text: Vaaleissa Keïta ei päässyt kolmannelle kierrokselle, vaan sai kolmanneksi eniten ääniä Amadou Toumani Tourén ja Soumalia Cissén jälkeen. Keïta syytti ääntenlaskentaa vilpilliseksi ja valitti asiasta Malin korkeimpaan oikeuteen. Korkein oikeus myönsi, että ääntenlaskennassa on tapahtunut epäselvyyksiä ja hylkäsi neljäsosan annetuista äänistä. Keïta ilmoitti tukevansa oikeuden päätöstä ja tukevansa vaalien toisella kierroksella Touréta. Samana vuonna Malissa oli jälleen kansalliskokouksen vaalit ja Keïta uudisti paikkansa kansanedustajana. Syyskuun 16. vuonna 2002 hänet nimitettiin kansalliskokouksen puheenjohtajaksi. Samana vuonna hänet valittiin myös kansainvälisiin tehtäviin. Hänet nimitettiin Khartumissa Afrikan parlamenttien unionin toimeenpanevan komitean johtajaksi.


title: Ibrahim Boubacar Keïta

text: Vuoden 2007 presidentinvaaleissa Keïta asettui jälleen ehdokkaaksi. Äänisaalis oli nyt vaalien toiseksi paras ja jälleen esiintyi epäilyjä vaalivilpistä. Malin korkein oikeus vahvisti vaalituksen ja Keïta ilmoitti kunnioittavansa sitä. Samana vuonna pidettiin myös kansalliskokouksen vaalit ja Keïta uudisti paikkansa.


title: Ibrahim Boubacar Keïta

text: Keïta oli ennakkosuosikki vuoden 2013 presidentinvaaleissa. Hän voitti vastaehdokkaansa Soumalia Cissén toisella kierroksella ja vannoi virkavalansa 4. syyskuuta 2013. Virkanimityksissään hän on ilmoittanut katsovansa enemmän henkilön ammattipätevyyttä kuin poliittista sopivuutta. Niinpä hän nimitti ensimmäiseksi pääministerikseen 5. syyskuuta 2013 pankkivirkailija Oumar Tatam Lyn. Häntä seurasi Moussa Mara vuonna 2014 ja sitten 9. tammikuuta 2015 nykyinen pääministeri Mobido Keita.


title: Ibrahim Boubacar Keïta

text: Keïta on naimisissa ja neljän lapsen isä. Hänen poikansa Karim on kansanedustaja.


title: Pargas Damkör

text: Pargas Damkörs on suomalainen kuoro Paraisista, jonka toiminta alkoi vuonna 1968. Kuoroa johtaa Anna Johnson.


title: Pargas Dragspelsklubb

text: Pargas Dragspelsklubb on suomalainen kansantanssiryhmä Paraisista, joka on tehnyt yhden pitkäsoiton OKAY-levymerkille.


title: Birgit Klåvus

text:
Birgit Alice Klåvus (8. tammikuuta 1940 Pori – 6. kesäkuuta 1989 Närpiö) oli suomalainen laulaja. Hän aloitti laulajanuransa revyylaulajana vuonna 1956 ja toimi vuosina 1957–1961 tanssiorkestereiden solistina. Hän oli tauolla musiikkialalta lähes koko 1960-luvun keskittyessään perhe-elämäänsä, mutta teki paluun 1970-luvun alussa. Häneltä julkaistiin pitkäsoittoalbumit vuosina 1979 ja 1984, joiden lisäksi vuonna 2004, viisitoista vuotta hänen kuolemansa jälkeen, julkaistiin vielä kokoelma-albumi.
Klåvus teki yhteistyötä Åke Grandellin kanssa.


title: Närpes Spelmansgille

text: Närpes Spelmansgille on vuonna 1974 perustettu suomalainen pelimanniyhtye Närpiöstä.


title: Sisältö

text:
Sisältö tarkoittaa ainesta tai kokonaisuutta, jonka rajaa ympäristöstä jonkinlainen muoto. Ilman rajaavaa muotoa sisältö ei välttämättä ole miellettävissä tai havaittavissa. Sisällöllä voidaan tarkoittaa konkreettisesti esimerkiksi astian sisältöä tai abstraktimmin jonkin informaation kantajan merkitys- tai ajatussisältöä. Merkitys- tai ajatussisältöjä tarkastelee merkkeinä semiotiikka ja tietona filosofiaan kuuluva tietoteoria.
Sisältö viittaa tavallisesti teoksen aiheeseen, merkitykseen tai tarkoitukseen, vastakohtana muodolle. Nykytaiteessa toisiaan seuraavat uudistukset impressionismista alkaen ovat ohjanneet keskustelua siihen, että muoto on ollut usein etusijalla sisältöön nähden. Perinteisistä taiteen muodoista irtautumista erityisen radikaalisti 1960- ja 1970-luvuilla seurasi käsitetaide, jonka piiristä nousi teoksia, joissa muoto ja sisältö sulautuivat uudella tavalla.


title: Sisältö

text: Tiedonjärjestämiseksi kutsutaan kutsutaan erilaisten informaation kantajien, dokumenttien, systemaattista organisointia ennalta päätettyjen periaatteiden mukaan. Tiedonjärjestämisen osa-alueista erityisesti luokittamista ja indeksointia pidetään dokumenttien sisältöön kohdistuvana kuvailuna. Vastaavasti dokumenttien kuvailu- ja tunnistetietojen tallentamista kutsutaan luetteloinniksi. Dokumentin ja aiheiksi käsitettävän sisällön välisestä suhteesta käytetään sisällönkuvailun teoriassa käsitettä aboutness (suomeksi 'mieli' tai 'jostaisuus').


title: Sisältö

text:
Sellaiset käsitteet, jotka eivät osoita jotakin tiettyä yksittäistä oliota, vaan kuvaavat jotain ominaisuutta ovat luokkakäsitteitä. Luokkakäsitteen sisältö tarkoittaa käsitteen määrittelemien olioiden yhteisiä ominaisuuksia.
Sisällön asema erillisenä näkökulmana kokonaisuuteen on korostunut digitalisoitumisen mahdollistaessa useiden eri esitysmuotojen tuottamisen periaatteessa samasta lähtökohtaideasta tai -aineksesta. Etsittäessä käyttöä tieto- ja mediatekniikan tarjoamille mahdollisuuksille on lanseerattu sisältötuotannon, -teollisuuden ja -markkinoinnin käsitteet kuvaamaan digitaalisen median käyttämää ainesta tuottavia tai jakavia prosesseja ja rakenteita.


title: Sisältö

text: Suomen kauppa- ja teollisuusministeriön tilaamassa sisältötuotantoselvityksessä vuodelta 1997 sisältö jaettiin 'ydinsisältöön' ja 'ohjelmoituun sisältöön'. Ydinsisällön määriteltiin perustuvan "luovaan prosessiin tai tietoon". Ydinsisältö kuvattiin kokonaisuudeksi, johon liittyi osa-alueita ideasta käsikirjoitukseen, visuaalisiin ja äänielementteihin sekä tekstiin. Ohjelmoidun sisällön ajateltiin olevan sisältöön liittyvää ohjelmakoodia.


title: Miss Me

text: Miss Me on ruotsalais-kongolialais laulaja-lauluntekijä Mohombin kappale hänen ensimmäiseltä, MoveMeant-studioalbumilta. Kappaleella duetoi myös Nelly. Kappale julkaistiin singlenä 28. lokakuuta 2010 ja sen ovat sanoittaneet RedOne, AJ Junior, Mohombi, Ilya S., ja Cornell Haynes Jr. sekä tuottanut RedOne. Kappaleen toistaiseksi ainoaksi listasaavutukseksi on jäänyt Britannian singlelistan 66. sija.


title: Miss Me

text: Digital Download


title: Rico Freimuth

text: Rico Freimuth (s. 14. maaliskuuta 1988 Potsdam, Saksan demokraattinen tasavalta) on saksalainen kymmenottelija.


title: Rico Freimuth

text: Freimuth sai pronssia alle 20-vuotiaiden EM-kilpailuissa Hengelossa 2007 pistein 7524. Hän sijoittui kymmenenneksi Kaunasin alle 23-vuotiaiden EM-kilpailuissa 2009. Hän keskeytti Daegun MM-kilpailuissa 2011. Lontoon olympialaisissa 2012 hän sijoittui kuudenneksi pistein 8320. Moskovan MM-kilpailuissa 2013 ja Zürichin EM-kilpailuissa 2014 hän oli seitsemäs.


title: Rico Freimuth

text: Freimuth saavutti kymmenottelussa pronssia Pekingin MM-kilpailuissa 2015 ennätyspisteillään 8561. Hän keskeytti Rio de Janeiron olympialaisissa 2016. Lontoon MM-kilpailuissa 2017 hän sai hopeaa pistein 8564.


title: Rico Freimuth

text: Lähteet: Tilastopaja, IAAF


title: Dirty Situation

text: Dirty Situation on ruotsalais-kongolialaisen laulaja-lauluntekijä Mohombin kappale hänen ensimmäiseltä, MoveMeant-studioalbumilta. Kappale julkaistiin singlenä 22. marraskuuta 2010 ja sillä duetoi Akon. Kappaleen sanoittivat RedOne, AJ Junior, Mohombi, ja Bilal "The Chef" sekä tuotti RedOne.


title: Dirty Situation

text: Digitaalinen lataus


title: Heinäjoen silta

text: Heinäjoen silta on kivinen museosilta Pihtiputaan keskustassa. Silta on kaksiaukkoinen holvisilta, se on rakennettu lohkokivistä vuosina 1923–1924 ja otettu museosillaksi vuonna 1982. Nelostie kulki sillan kautta vuoteen 1962, jolloin sen liikenne siirtyi uudelle sillalle. Nykyään sillan ylittää yhdystie 16953.


title: Heinäjoen silta

text: Siilan kokonaispituus on 41,3 meträ ja hyötyleveys 4,9 metriä. Sillan aukot ovat 13-metriset. Heinäjoen silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat".


title: Heinäjoen silta

text: Vuoden 1908 syyskuussa Pihtiputaalla selvitettiin mahdollisuutta korvata vanha puusilta kivisillalla, ja kivisillan rakentamispäätös tehtiin vielä saman vuoden joulukuussa. Silta sijoittuisi puusillasta ylävirtaan eli Alvajärven suuntaan. Sillan rakentamisvelvollisuus oli pihtiputaalaislla. Tulossa oli uusi tielaki, jonka perusteella yleisten teiden sillat siirtyvät valtion hoitoon. Huonokuntoiset sillat oli kuitenkin korjattava tai uusittava.


title: Heinäjoen silta

text: Neuvottelut Tie- ja vesirakennusten ylihallituksen kanssa eivät sujuneet yhtä ripeästi. Osapuolilla oli erilaiset näkökannat siltatyypin, sillan paikan ja alikulkukorkeuden suhteen eikä kustannuksistakaan päästy heti yksimielisyyteen. Insinööri Tennberg sai siltasuunnitelman valmiiksi 1915. Maailmansotakin viivästytti rakentamisen aloitusta, koska rautaa ja sementtiä ei silloin saanut helposti. Tarjouspyynnöt lähetettiin urakoitsijoille loppukesästä 1922. Sillan sai rakentaakseen kivialan yritys Ab Granit Oy. Rakennuskivi saatiin paikkakunnalta. Granit aloitti rakennustyöt kesällä 1923. – siltapaikkaa oli tosin jouduttu vielä siirtämään pohjaolosuhteiden takia ja viimeiset muutokset suunnitelmiin hyväksytettiin lokakuussa 1923.


title: Heinäjoen silta

text: Rakentamistyö oli sillan perustusten osalla vaikeaa, sillä paineellinen pohjavesi ja vedenalaiset valut tuottivat hankaluuksia. Näistä taasen seurasi se, että työmaan vastaava rakennusmestari vaihtui monta kertaa. Rakentaminen sujui nopeammin perustusten valmistuttua, ja silta valmistui marraskuussa 1924, vaikka kivirakentaminen oli vielä tuolloin pääosin käsityötä. Lopputarkastuksessa oli tullut esiin puutteita, jotka korjattiin vuoden 1926 loppuun mennessä. Lisävahvistuksia tehtiin vielä seuraavan vuoden lokakuussa, ja vasta sitten silta oli siinä kunnossa, että TVH saattoi ottaa sen lopullisesti vastaan.


title: Heinäjoen silta

text: Silta oli muihin kivisiltoihin verrattuna kallis ja tuotti urakoitsijalleen tappiota yli 60 000 markkaa. Sillan kokonaiskustannus oli runsas 600 000 markkaa. Työn jälki oli kuitenkin laadukasta, ja siltatyömaa oli tärkeä työllistäjä paikkakunnalla, vaikka kivenhakkaajat tulivatkin muualta.


title: Heinäjoen silta

text: Silta on säilynyt hyvin. Se on kapea: kaiteiden väli on vain 4,9 metriä. Sillalla onkin osoitettu väistämisvelvollisuus liikennemerkein, ja sillä on nopeusrajoitus. Päällystystöiden takia sillan pinta on noussut parillakymmenellä sentillä. Kaiteet on uusittu, mutta ne ovat alkuperäisen suunnitelman kaltaiset.


title: Irmela Mensah-Schramm

text: Irmela Mensah-Schramm (s. 1945 Stuttgart) on berliiniläinen ihmisoikeusaktivisti. Hän on vuosia poistanut ja peittänyt rasistisia graffiteja Berliinissä. Flow-festivaalille 2013 hän teki yhteisötaideteoksen suomalaisten taiteilijoiden kanssa.


Irmela Mensah-Schramm


title: Rajakiven kalliomaalaus

text: Rajakiven kalliomaalaus sijaitsee Konniveden rannalla Heinolassa Päijät-Hämeessä. Tämän pienen yksikuvioisen kalliomaalauksen löysivät Hannu Poutiainen ja Janne Kinnunen vuonna 2003.


title: Rajakiven kalliomaalaus

text: Maalaus sijaitsee Rajakivi-nimisessä siirtolohkareessa Konniveden pohjoispäässä Ulappaselän itärannalla Koivulahden pohjukassa. Siirtolohkareen korkeus on 6,5 metriä ja sijaitsee noin 60 metriä järvenrannasta, mutta se näkyy selvästi lahdelle.


title: Rajakiven kalliomaalaus

text: Maalaus on tehty 1,3 metrin korkeudelle ilmeisesti maanpinnalla seisten, joten sen ajoittamiseen ei voi käyttää maankohoamisesta johtuvaa rannansiirtymäkronologiaa. Maalaus on lahdenpuoleisella sivulla eli itäkoillisessa.


title: Rajakiven kalliomaalaus

text: Maalaus on pieni punamultaläiskä, joka ei voi olla kallion luontaista värjäytymää. Sen muoto on epäsäännöllisen pyöreä ja on mitoiltaan 14×17 senttimetriä. Sen sanotaan esittävän vasemman käden painaumaa, mutta sormien jälkien puuttuminen tekee tunnistamisen epävarmaksi.


title: Tomorrow We Die ∆live

text: Tomorrow We Die ∆live on yhdysvaltalaisen progressiivista metallimusiikkia soittavan yhtyeen Born Of Osiriksen kolmas kokopitkä studioalbumi.


title: Tomorrow We Die ∆live

text: Albumin kappaleet "M∆CHINE" ja "Divergency" julkaistiin digitaalisina singleinä.


title: Scoopshot

text: Scoopshot on suomalaisen P2S Media Group Oy:n kehittämä älypuhelinsovellus ja sen ympärille rakentuva kuvatoimistopalvelu, joka pyrkii joukkouttamaan uutiskuvausta ja muuta valokuvausta.


title: Scoopshot

text: Sovelluksen käyttäjät voivat ottaa kamerapuhelimellaan kuvia joko kohtaamistaan uutistapahtumista tai Scoopshot-sovelluksen ilmoittamista muista ajankohtaisista kuvaustehtävistä, joista palvelussa mukana olevat mediat tai muut yritykset tarvitsevat tuoretta kuvamateriaalia. Kuvan mukana menee palveluun tieto myös kuvauspaikasta ja -ajasta. Jos kuvaajan palveluun lataama kuva menee kaupaksi, myös kuvauspalkkion laskutus ja maksu hoidetaan älypuhelimen, sähköpostin ja tilisiirtojen välityksellä. Scoopshot ottaa kaupasta oman provisionsa.


title: Scoopshot

text: Scoopshot julkaistiin helmikuussa 2011. Scoopshotin avulla esimerkiksi kansainvälinen Metro-kaupunkilehtiketju on värvännyt lukijoitaan ottamaan sille kuvia annetuista aiheista. P2S Media Group kertoi elokuussa 2013 Scoopshotin käyttäjinä olevan 280 000 valokuvaajaa yli 170 maassa. Scoopshot-palvelua käytti 60 mediaa ympäri maailman. Metro-lehtien lisäksi näitä ovat saksalainen WAZ Media Group, brittiläinen The Daily Star, hollantilainen De Persgroep, freelance-journalismipalvelu Ebyline, turkkilainen Hürriyet, ruotsalainen Expressen ja suomalaiset MTV3 ja Fonecta.


title: Scoopshot

text: Kesällä 2013 maailman tiettävästi parhaiten kuviaan myyvä kuvatoimistokuvaaja, tanskalainen Yuri Arcurs sijoitti Scoopshotiin vajaat miljoona euroa. Hän uskoo kuvapankkien muuttuvan hakupalveluista kohti sitä, että kuvia teetetään ihmisillä tehtävien avulla. Sijoituksen lisäksi hän tuo P2S Media Groupille asiantuntemustaan valokuvabisneksestä. Marraskuussa 2013 kerrottiin Scoopshotin keränneen 2,9 miljoonan euron pääomasijoituksen Conor Venture Partnersilta, Suomen Teollisuussijoitukselta ja yhtiön aiemmilta omistajilta. Sijoituksen avulla yhtiö aikoo kasvattaa myyntihenkilöstöään Yhdysvalloissa ja Britanniassa.


title: Scoopshot

text: Scoopshot-sovellus toimii iPhone-, Android- ja Windows Phone -puhelimissa.


title: Scoopshot

text: Syksyllä 2015 Scoopshot aloitti perinteisten ammattivalokuvaajien ja kuvapankkien väliin asemoidun ammattikuvaajien ja heidän ottamiensa valokuvien välityspalvelun, Scoopshot Pron. Se on valokuvaajille ilmainen, kun taas kuvien ostajat maksavat kuvista kuvaajalle ja Scoopshot hoitaa maksuliikenteen ja varmistaa sen ennakkomaksulla kuvaajalle. Scoopshot Pro -palveluun oli marraskuussa 2015 liittynyt 1 800 ammattivalokuvaajaa 55 maassa.


title: Dominic Thiem

text: Dominic Thiem (s. 3. syyskuuta 1993 Wiener Neustadt) on itävaltalainen tennispelaaja. Parhaimmillaan hän on ollut kaksinpelissä ATP-listan sijalla neljä marraskuussa 2017.


title: Dominic Thiem

text: Junioreiden maailmanlistalla Thiem oli parhaimmillaan toisena tammikuussa 2011.


title: Dominic Thiem

text: Vuonna 2018 Thiem eteni Ranskan avointen miesten kaksinpelin loppuotteluun, jossa hän hävisi Rafael Nadalille.


title: Sadonkorjuu

text: Sadonkorjuu on viljelykasvien sadon talteenottoa. Riippuu kasvilajista ja viljelysten sijainnista, milloin on oikea aika sadonkorjuulle.


title: Sadonkorjuu

text: Sadonkorjuuajat vaihtelevat Suomessa keskikesästä syksyyn kasvilajien mukaan. Esimerkiksi marjoista mansikat kypsyvät yleensä heinäkuun alussa, vadelmat heinä-elokuussa ja mustaherukat elokuussa. Sijainti Suomen alueella vaikuttaa selvästi sadonkorjuuaikoihin syksyllä. Pohjois-Suomessa, missä talvi tulee aikaisemmin kuin Etelä-Suomessa, sadonkorjuu täytyy tehdä viimeistään syyskuun puolivälissä, kun taas eteläisessä Suomessa sadonkorjuu voidaan jättää lokakuulle. Kasvilajit, jotka eivät kestä hallaa tai pakkasta on otettava talteen aikaisemmin kuin vähemmän arat lajit.


title: Sadonkorjuu

text: Kauppapuutarhoissa sato korjataan joskus suoraan pakkauksiin, joissa tuotteet myydään. Esimerkiksi vadelmat kerätään suoraan ropeisiin, joissa ne myydään. Mansikat puolestaan kerätään koppiin, joista ne pannaan myöhemmin suurempiin laatikoihin. Myös vihanneksia ja juureksia kerätään ensin koppiin ja pannaan myöhemmin suurempiin laatikoihin tai astioihin. Yrttejä voidaan kerätä pitkin kasvukautta leikkaamalla niitä. Tällöin kuitenkin jätetään osa kasvustoa kasvamaan, jotta syntyy uutta kasvustoa.


title: Sadonkorjuu

text: Suurilla puutarhoilla sato saatetaan korjata koneellisesti. Kotipuutarhuri kuitenkin yleensä korjaa sadon käsin tai puutarhatyökalujen avulla.


title: Sadonkorjuu

text: Vilja korjataan leikkuupuimurilla. Viljan sadonkorjuu tehdään lyhyessä ajassa. Säilörehu korjataan traktoriin kytketyllä rehusilppurilla ja perävaunulla.


title: Sadonkorjuu

text: Jotkut hedelmät kypsyvät sadonkorjuun jälkeenkin. Näin ei kuitenkaan ole kaikkien hedelmien ja marjojen osalta, joten monet hedelmät ja marjat täytyy kerätä kypsinä.


title: Sadonkorjuu

text: Sadonkorjuun jälkeen juurekset ja peruna viedään kotipuutarhoissa kellariin. Myös vähintään yhden kuukauden varastointia kestäviä vihanneksia varastoidaan.


title: Sadonkorjuu

text: Marjat voidaan pakastaa tai säilöä esimerkiksi hillona. Yrtit saadaan säilymään kuivaamalla.


title: M∆CHINE

text: M∆CHINE on yhdysvaltalaisen progressiivista metallia ja deathcorea soittavan yhtyeen Born of Osiriksen vuonna 2013 ilmestynyt kappale albumilta "Tomorrow We Die ∆live".


title: M∆CHINE

text: Kappale julkaistiin digitaalisena singlenä Sumerian Recordsin YouTube-sivuilla 25. kesäkuuta 2013.


title: Plumb

text: Tiffany Arbuckle Lee (s. 9. maaliskuuta 1975), taileilijanimeltään Plumb, on yhdysvaltalainen laulaja-lauluntekijä. Aluksi hän oli osa "Plumb" -nimistä yhtyettä, kunnes siirtyi soolouralle, ja piti saman nimen käytössään. Hän on julkaissut kuusi studioalbumia.


title: Wake Me Up!

text: Wake Me Up! on ruotsalaisen DJ:n, Aviciin kesäkuussa 2013 ilmestynyt kappale. Se julkaistiin ensimmäisenä singlenä hänen syyskuussa 2013 julkaistulta "True"-albumiltaan.


title: Wake Me Up!

text: Single debytoi ykkössijalla Britannian singlelistalla, kun sitä myytiin viikon aikana 267 000 kappaletta. Yhteensä singleä on myyty yli 500 000 kappaletta Britanniassa. Kappale ylsi myös Suomessa lataus- ja singlelistan kärkisijalle.


title: Wake Me Up!

text: "Wake Me Up!" oli Spotifyn toiseksi kuunnelluin kappale maailmanlaajuisesti vuonna 2013. Suomessa kappale oli kuunnelluin.


title: Wake Me Up!

text: Kappaleen laulaa yhdysvaltalainen Aloe Blacc.


title: Reilly Smith

text: Reilly Smith (s. 1. huhtikuuta 1991 Mimico, Ontario, Kanada) on kanadalainen jääkiekkohyökkääjä, joka edustaa NHL:ssä pelaavaa Vegas Golden Knightsia.


title: Reilly Smith

text: Reilly Smithin isoveli Brendan on myös jääkiekkoilija.


title: Patakallion kalliomaalaus

text: Patakallion kalliomaalaus sijaitsee Karijärven rantakalliossa entisessä Jaalassa, nykyisessä Kouvolassa Kymenlaakson maakunnassa. Maalauksen löysi Timo Miettinen vuonna 1978.


title: Patakallion kalliomaalaus

text: Kalliomaalaus sijaitsee Karijärven kaakkoisrannalla Kaajärven väliin jäävällä kannaksella, jonka muodostaa Kariharju. Noin 200 metrin päässä etelään sijaitsee Karijärven laskujoki, joka laskee vedet Kaajärven ja Myllyjoen kautta lopulta Kymijokeen.


title: Patakallion kalliomaalaus

text: Rapakivikallio on varsin korkea ja pystysuuntaan lohjennut useaan halkeamaan. Irronneet kivipaadet ovat jättäneet tasaisia ylhäältä ulospäin kaltevia kalliopintoja. Erään pystyhalkeaman reunassa, noin 1,5 metriä vedenpinnasta, erottuu haaleaksi kulunut punavärijälki, jota arvellaan kalliomaalaukseksi. Kallion nimi "Patakallio" liittyy kalliossa olevaan maljamaiseen syvennykseen, joka voi olla jääkausi|jääkauden]] sulamisvesien aiheuttama 4 metriä halkaisijaltaan oleva hiidenkirnun alku.


title: Patakallion kalliomaalaus

text: Maalaus aiheuttaa tarkkailijoissa ristiriitaisia tulkintoja. Koska maalaus on haalistunut pahasti ja kalliossa on luontaisestikin hematiitin aiheuttamia värjäymiä, jakaantuu käsitykset kahtia. Osa erottaa maaliläiskästä ihmishahmon, mutta toisaalta muut eivät hyväksy tulkintaa. Ihmishahmo, jos se sellainen on toisaan ollut, on katkelmallinen ja hyvin haalistunut.


title: Patakallion kalliomaalaus

text: Ihmishahmon pää vaikuttaa maalatun renkaaksi. Kaularangan ja vartalo on ilmeisesti maalattu viivalla, mutta se on kulunut pois lukuun ottamatta joitakin jäänteitä, jotka eivät vakuuta kaikkia. Sopivasta kohtaa vaikuttaisi laskeutuvan viistosti alaspäin käsiä kuvaavat heikosti säilyneet vedot. Myös jalat on voitu maalata samalla tavalla, suorina vetoina, joka on kyllä harvinaista suomalaisissa kalliomaalauksissa. Tummempana punaisena kohtana erottuu vartalaon jatke suoraan alapäin, joka viittaa meihen sukupuolielimeen.


title: M/S Saga Sapphire

text: M/S Saga Sapphire on brittiläisomistuksessa olevan Saga Cruises -varustamon risteilyalus. Se valmistui Bremer Vulkanin telakalla Saksassa vuonna 1981 nimellä M/S Europa. Pituutta laivalla on 200 metriä ja leveyttä 28 metriä. Laivassa on 12 kantta.


title: Cinderella – Tuhkimon tarina

text: Cinderella – Tuhkimon tarina () on vuonna 2015 ensi-iltansa saanut Kenneth Branaghin ohjaama romanttinen fantasiaelokuva. Elokuva perustuu Charles Perraultin satuun "Tuhkimo" ja vuoden 1950 animaatioelokuvaan "Tuhkimo". Elokuvassa Tuhkimoa näyttelee Lily James ja Cate Blanchett näyttelee pahaa äitipuolta.


title: Cinderella – Tuhkimon tarina

text: Elokuva sai ensi-iltansa Yhdysvalloissa ja Suomessa 13. maaliskuuta 2015.


title: Cinderella – Tuhkimon tarina

text: Suomenkielisen version sivurooleista vastaavat Katja Sirkiä, Tero Koponen, Aku Laitinen ja Pinja Rautio. Käännöksestä ja ohjauksesta vastaa Markus Bäckman.


title: Cinderella – Tuhkimon tarina

text: Elokuvan ensimmäinen teaser traileri julkaistiin 15. toukokuuta 2014.


title: Cinderella – Tuhkimon tarina

text: Valtaosa kriitikoista suhtautui elokuvaan positiivisesti. Metacritic on antanut elokuvalle arvosanan 67/100, joka perustuu 47 kriitikon antamien arvosanojen keskiarvoon. Helsingin Sanomien Anne Möttölä antoi elokuvalle neljä tähteä viidestä ja kehui elokuvan näyttelijäsuorituksia sekä erityisesti elokuvan puvustusta ja lavastusta. Hän kirjoittaa arvostelussaan ”puvustaja Sandy Powellin luomukset ovat suorastaan ihmeellisiä: värikkäitä, leikkisiä ja yltäkylläisen romanttisia. Yhdessä lavastaja Dante Ferrettin yksityiskohtaisen työn kanssa ne saavat valkokankaan hehkumaan. "Cinderella – Tuhkimon tarina" on nautinto.”


title: Cinderella – Tuhkimon tarina

text: Elokuva on tammikuuhun 2016 mennessä tuottanut maailmanlaajuisesti noin 542,7 miljoonaa dollaria.


title: Sophie McShera

text: Sophie McShera (s. 1. tammikuuta 1985) on englantilainen näyttelijä. Hänet tunnetaan muun muassa rooleistaan televisiosarjoissa "Waterloo Roadin koulu" ja "Downton Abbey", josta hänet on palkittu parhaan draamasarjan näyttelijänkokoonpanon SAG-palkinnolla vuonna 2012 ja 2014. Hän näytteli Tuhkimon sisarpuolta Drizellaa vuoden 2015 elokuvassa "Cinderella – Tuhkimon tarina".


title: Ratchanok Intanon

text: Ratchanok Intanon (; 5. helmikuuta 1995 Yasotorn) on thaimaalainen sulkapalloilija. Hän on voittanut nuorten maailmanmestaruuden vuosina 2009, 2010 ja 2011. Vuonna 2013 Intanon voitti ammattilaisten maailmanmestaruuden Kantonissa. Loppuottelussa hän voitti hallitsevan olympiavoittajan ja ykköseksi sijoitetun, Li Xueruin luvuin 22–20, 18–21, 21–14. Intanonista tuli samalla ensimmäinen thaimaalainen mestari.


title: D’oïl-kielet

text: D’oïl-kielet () on yleisnimitys romaanisten kielten Pohjois-Ranskassa keskiajalla puhutuille murteille. D’oïl-kieliä vastaava murreryhmä on Etelä-Ranskassa puhutut d’oc-kielet. Näiden murreryhmien maantieteellinen raja alkoi kehittyä jo myöhäisantiikin aikana ja kulkee Loirejoen keski-ja alajuoksulla sisältäen Lyonin ja Genèven kaupungit. D’oïl-kielten pohjalta muodostui muinaisranskan kieli, ja sitten – Pariisin murteen pohjalta – nykyranskan kieli.


title: D’oïl-kielet

text: Pohjois-ja Etelä-Ranskan murteiden ero on pitkälti seurausta ilmastosta, etnografisista, geneettisistä ja kulttuurisista eroavaisuuksista eri gallo-roomalaisen väestöjen ja Pohjois-ja Etelä-Gallian välillä jo roomalaisten vallan aikana. Etelä-Ranskassa roomalaistuminen alkoi aikaisemmin ja oli selvempi kuin pohjoisessa, jonka murteissa säilyi paljon alkuperäisiä kelttiläisiä elementtejä, joihin vaikutti 500-luvulla germaaniset kielet kansainvaelluksen takia. Erityisen voimakas germaaninen vaikutus näkyy Belgiassa puhutuissa murteissa.


title: D’oïl-kielet

text: Pohjois-Gallian nopean foneettisen kehityksen takia d’oïl-kielten puhujat hyvin nopeasti lakkasivat ymmärtämästä klassista latinaa ja joutuivat luomaan oman kirjakielen. Näin keskiajalla syntyi ja kehittyi muinaisnormannin kieli, joka myöhemmin levisi Englantiin nimellä anglonormannin kieli ja Ranskassa syntyi Picardin kieli, Gallo-kieli ja monia muita murteita. Näillä murteilla oli yhteinen kirjakieli, muinaisranska. Aluksi d’oïl-kielet olivat vaarassa hävitä kilpailun d’oc-kielille, sillä nämä muistuttivat enemmän klassista latinaa. 1300-luvulla kuitenkin tapahtui käänne ja d’oïl-kielet saivat vallitsevan aseman. Myöhemmin uudeksi kirjakieleksi vakiintui Pariisin murteeseen perustuva kirjakieli, josta syntyi nykyranskan kieli. Yleisen koulutusjärjestelmän ja median takia d’oïl-kielet ovat syrjäyttäneet etelän murteet lähes kokonaan. Etelässä puhutussa kielessä kuitenkin on useita lainoja d’oc-kielistä.


title: D’oïl-kielet

text: Termi ”Langues d’oïl” syntyi 1100-luvulla vääristyneestä latinalaisesta lauseesta ”lingua de hoc ille”, joka kirjaimellisesti tarkoittaa kieltä, jossa sana ”kyllä” on ”hoc ille”. Pohjois-Galliassa tämä muuntui muotoon ”oïl”, joka on nykyranskassa ”oui” (kyllä). Tämän termin popularisoi italialainen kirjailija Dante Alighieri, joka tutki kyllä-sanan eroja eri romaanisissa kielissä. Ok (latinan sanasta hoc ”mikä”) ja ”oïl” (hoc ille) – tarkoittaa ”kyllä” molemmissa kielissä. Ok on edelleen käytössä provencen kielessä, joka on kuolemassa sukupuuttoon.


title: Vsevolod Višnevski

text: Vsevolod Vitaljevitš Višnevski (; 21. joulukuuta 1900 Pietari – 28. helmikuuta 1951 Moskova) oli venäläinen neuvostokirjailija.


title: Vsevolod Višnevski

text: Maanmittarin perheeseen syntynyt Vsevolod Višnevski lähti 14-vuotiaana vapaaehtoisena ensimmäiseen maailmansotaan. Armeijassa hän liittyi bolševikkeihin ja osallistui lokakuun vallankumoukseen Pietarissa. Venäjän kansalaissodan aikana hän oli konekiväärimiehenä ensimmäisessä ratsuarmeijassa sekä komentajana ja poliittisena työntekijänä laivastossa.


title: Vsevolod Višnevski

text: Višnevskin ensimmäiset teokset ilmestyivät vuonna 1920. Vuonna 1924 hän julkaisi kansalaissotaa käsittelevän kertomuskokoelman. Kirjailijan ensimmäinen näytelmä, kansalaissotaan sijoittuva "Pervaja konnaja" (”Ensimmäinen ratsuarmeija”, 1929) herätti huomiota perinteitä rikkovalla rakenteellaan. Hänen voimakkaan poliittisista näytelmistään tunnetuin on Suomessakin esitetty "Optimistinen tragedia" ("Optimistitšeskaja tragedija", 1933). Se kuvaa naiskomissaarin johtaman anarkistisen merimiesjoukon kehitystä kurinalaiseksi joukko-osastoksi, joka lopulta tuhoutuu bolševikkien aatteiden puolesta. Višnevski laati myös käsikirjoituksen Jefim Dziganin elokuvaan "Kronstadt" ("My iz Kronštadta", 1936).


title: Vsevolod Višnevski

text: Kirjailija liittyi kommunistiseen puolueeseen vuonna 1937. Toisen maailmansodan aikana hän työskenteli sotakirjeenvaihtajana ja vuodesta 1944 "Znamja"-lehden toimittajana. Neuvostoliiton kulttuuripolitiikan kovennuttua vuoden 1946 lopussa hänestä tuli maan kirjailijaliiton varapääsihteeri. Vuonna 1949 Višnevski laati Stalinia ylistävän näytelmän "Nezabyvajemyi 1919-i" (”Unohtumaton vuosi 1919”), joka sai Stalin-palkinnon.. Hänet palkittiin myös kahdella Leninin kunniamerkillä.


title: Lily James

text: Lily Chloe Ninette Thomson (tunnetaan taiteilijanimellään Lily James; s. 5. huhtikuuta 1989 Esher, Surrey, Iso-Britannia) on englantilainen näyttelijä. Hänet tunnetaan muun muassa Lady Rose MacClaren roolista televisiosarjassa "Downton Abbey" (2010–2015), josta hänet palkittiin parhaan draamasarjan näyttelijäkokoonpanon SAG-palkinnolla vuonna 2014. Hän näytteli Tuhkimoa vuoden 2015 elokuvassa "Cinderella – Tuhkimon tarina".


title: Lily James

text: Vuonna 2018 James näyttelee nuorta Donnaa musikaalielokuvassa "".


title: Lily James

text: James valmistui Guildhall Shool of Music and Drama -korkeakoulusta vuonna 2010, mistä lähtien hän on esiintynyt sarjoissa ja myöhemmin myös elokuvissa. Läpimurtoroolinsa hän teki jo tuolloin tunnetussa sarjassa "Downton Abbey" esittäen aristokraattiperheen sukulaistyttöä Lady Rose McClarea.


title: Lily James

text: James on Burberryn mainoskasvo ja esiintynyt myös itävaltalaisen mineraalivesiä myyvän Vöslauer -yrityksen mainoksissa. Hän debytoi Burberrylla kampanjoidessaan My Burberry Black -tuoksua vuonna 2016. Myöhemmin hän esiintyi Burberryn lyhytelokuvassa "The Tale of Thomas Burberry" ja kampanjoi toista tuoksuaan, My Burberry Blushia, vuonna 2017.


title: Lily James

text: BBC:n vuoden 2016 minisarjassa "Sota ja rauha" James esittää Natasha Rostovaa, yhtä päähenkilöistä.


title: Lily James

text: James seurustelee tv-sarjoista "Doctor Who" ja "The Crown" tunnetun näyttelijä Matt Smithin kanssa. He tutustuivat "Pride and Prejudice and Zombies" -elokuvan kuvauksissa vuonna 2014. Pari on pyrkinyt pitämään suhteensa poissa julkisuudelta, mutta huhut kihloista levisivät helmikuussa 2018, kun James saapui BAFTA -tilaisuuteen timanttisormus sormessaan. Pari ei ole vielä toistaiseksi vahvistanut huhuja.


title: Kokemäenjoenlaakson aluesuunnitelma

text:
Kokemäenjoenlaakson aluesuunnitelma on arkkitehti Alvar Aallon vuonna 1942 valmistunut Kokemäenjokilaakson maankäyttöä käsitellyt suunnitelma. Se oli ensimmäinen Suomessa laadittu seutusuunnitelma.
Suunnitelman alullepanijana oli vuonna 1940 A. Ahlström Osakeyhtiön silloinen pääjohtaja Harry Gullichsen, joka oli kiinnostunut talvisodassa menetettyjen alueiden teollisuuslaitosten sijoittamisesta Satakuntaan. Hänen aloitteestaan käynnistettiin yhteistyö Porin kaupungin sekä Porin maalaiskunnan, Noormarkun, Kullaan, Ulvilan, Nakkilan, Harjavallan ja Kokemäen kuntien edustajien kesken. Seutukaava tilattiin vielä samana vuonna Gullichsenin suosittelemalta Alvar Aallolta, joka oli aikaisemmin suunnitellut useita kohteita Ahlström-yhtiöille eri puolille maata. Aallon suunnitelman esikuvana kerrotaan olleen Yhdysvaltojen 1930-luvun New Dealin yhteydessä syntyneen Tennessee Valley Authorityn.


title: Kokemäenjoenlaakson aluesuunnitelma

text: Vuonna 1942 valmistunut aluesuunnitelma sisältää selostuksen karttaliitteineen alueesta, joka ulottuu jokea seuraten Kokemäeltä aina 60 kilometrin päähän Mäntyluodon satamaan saakka. Aallon suunnitelma perustui "nauhakaupunkiin", jota hän kuvasi "laajaksi kaupunkikäsitettä korkeammaksi yhdyskuntaportaaksi, jonka muodostaa laajalle levinnyt teollisen, agraarisen, liikenteellisen ja sivistyksellisen toiminnan yhdistelmä". Selostus käsitti muun muassa yhteenvedot Kokemäenjokilaakson maantieteestä, taloudesta ja historiasta sekä alustavat luonnokset ja piirustukset lopullista suunnitelmaa varten. Tarkemmat yksityiskohdat perusteluineen Aalto oli todennäköisesti laatinut yhteistyössä Harry Gullichsenin kanssa. Suunnitelman korkeimpana hallintoelimenä toimi päätoimikunta, johon kuuluivat kuntien viralliset edustajat. Jokainen komitean jäsen edusti oman paikkakuntansa asiantuntemusta.


title: Kokemäenjoenlaakson aluesuunnitelma

text: Aluesuunnitelmassa ehdotettiin muun muassa Tampere-Pori-radan laajentamista kaksiraiteiseksi Kokemäen ja Mäntyluodon välillä sekä pohjoisesta Noormarkusta rannikon satamiin suuntautuvaa satamarautatietä. Noormarkussa oli Ahlström-yhtiöiden pääkonttori sekä tuotantolaitoksia. Lisäksi mainittiin Lahdesta Hämeenlinnan kautta Kokemäen Peipohjaan kulkeva uusi rata. Se käsitti myös ajatuksen Tampere-Pori-radan rinnalla kulkevasta maantiestä, josta käytettiin nimitystä "pikatie". Maankäytössä kiinnitettiin huomiota asutuksen ja teollisuuden sijoittumiseen sekä uusien maanviljelysalueiden saamiseen muun muassa soita kuivattamalla.


title: Kokemäenjoenlaakson aluesuunnitelma

text: Vaikka Aallon suunnitelmaa ei milloinkaan toteutettu, kulkee esimerkiksi 1950- ja 1960-lukujen vaihteessa rakennettu Valtatie 2 Kokemäen ja Mäntyluodon välillä samalla paikalla, johon se on merkitty myös aluesuunnitelmassa. 2000-luvulla Aallon esittämä nauhakaupunki on ollut esillä muun muassa Ulvilan, Nakkilan, Harjavallan ja Kokemäen alustavasti suunnitelmissa olleen kuntaliitoksen yhteydessä


title: Pikkudrongo

text: Pikkudrongo ("Dicrurus ludwigii") on drongojen heimoon kuuluva varpuslintu.


title: Pikkudrongo

text: Pikkudrongoa tavataan laajalla alueella Saharan eteläpuolisessa Afrikassa. Sen kannankehitys on vakaa, ja se on luokiteltu elinvoimaiseksi.


title: Nicholas Latifi

text: Nicholas Latifi (s. 29. kesäkuuta 1995 Toronto, Kanada) on kanadalainen rata-autoilija.


title: Nicholas Latifi

text: Latifi ajoi karting-sarjoissa vuodet 2008–2011. Vuonna 2012 Latifi kilpaili Italian Formula 3 -sarjassa voittaen yhden kilpailun sijoittuen sarjan seitsemänneksi. Vuonna 2013 Latifi kilpaili Euroopan Formula 3 -sarjassa sijoittuen sarjan 15:nneksi. Samana vuonna hän ajoi yksittäisiä kilpailuja Toyota Racing Series ja Britannian Formula 3 -sarjoissa. Vuonna 2014 Latifi jatkoi Euroopan F3 -sarjassa sijoittuen sarjan kymmenenneksi. Samana vuonna hän ajoi muutamia kilpailuja Formula Renault 3.5 -sarjassa. Hän saavutti 20 pistettä ja yhden kakkossijan sijoittuen sarjan 20:nneksi. Hän kilpaili samana vuonna myös kaksi kilpailua GP2-sarjassa saavuttamatta pisteitä.


title: Nicholas Latifi

text: Vuonna 2015 Latifi kilpaili täyden kauden FR 3.5 -sarjassa saavuttaen 55 pistettä sijoittuen sarjan 11:nneksi. Vuonna 2016 Latifi kilpaili täyden kauden GP2-sarjassa ajaen DAMS-tallissa. Hän ajoi yhden kerran palkintokorokkeelle ja saavutti koko kauden aikana 23 pistettä. Latifi jatkoi myös kaudella 2017 Damsilla.


title: Monmouth

text: Monmouth () on noin 10 000 asukkaan kaupunki Kaakkois-Walesissa. Se sijaitsee Englannin rajan tuntumassa. Matkaa Monmouthista Walesin pääkaupunkiin Cardiffiin on 58 km. Lontooseen matkaa on reilut 200 km.


title: Monmouth

text: Joet Wye ja Monnow kohtaavat Monmouthissa. Kaupunki on Wye-jokilaakson keskeisiä matkailukohteita. Monnow-joen ylittävä silta (Monnow Bridge) on Britannian ainoa yhä käytössä oleva keskiajalta peräisin oleva linnoitettu joen ylittävä silta. Kapeaa siltaa käyttävät vain jalankulkijat.


title: Monmouth

text: Monmouthissa aloitettiin vuonna 2011 laaja Wikipedia-projekti nimeltään "Monmouthpedia".


title: Monmouth

text: Kaupunkiin laskevat kolme jokea ovat tehneet siitä tärkeän paikan jo esihistoriallisina aikoina. Sieltä on löydetty jäänteitä pronssikaudelta, mahdolisesti jopa kivikaudelta.


title: Monmouth

text: 1100-luvun lopulla Monnow-joen yli rakennettiin tamminen silta, jonka nykyiset kivirakenteet ja linnoitukset ovat 1200-luvulta. Sillan ylittämisestä Monmouthin puolelle kerättiin tullimaksua. Monmouth sai kaupunkioikeudet vuonna 1256. Siitä tuli viljavan maanviljelysalueen tärkeä kauppapaikka, ja se oli historiallisen Monmouthshiren kreivikunnan keskus.


title: Monmouth

text: Monmouth on ollut Reilun kaupan kaupunki vuodesta 2005 saakka.


title: Monmouth

text: Monmouthissa on useita kouluja. Monmouth Comprehensive School on yli 1600 oppilaan yhtenäiskoulu. Alakouluja on kolme (Kymin View, Osbaston ja Overmonnow). Monmouthissa toimii kaksi yksityiskoulua: Monmouth School ja Haberdashers' Monmouth School for Girls.


title: Monmouth

text: Monmouth on vilkas kauppakaupunki. Kaupungissa on useiden valtakunnallisten myymäläketjujen liikkeitä kuin myös paikallisia itsenäisiä yrityksiä. Kauppaliikkeet ovat keskittyneet Monnow Street-nimisen pääkadun varrelle. Suurimpia valintamyymälöitä ovat Waitrose, The Co-operative Food, Marks & Spencer Food, Iceland ja Lidl. Pääkadun varrella on myös useita pankkeja, kahviloita ja ravintoloita.


title: Monmouth

text: Church street -nimisen mukulakivipäällysteisen kävelykadun varrella on useiden ravintoloiden lisäksi mm. kahvila, käsityöliikkeitä, kirjakauppa ja apteekki.


title: Monmouth

text: Torikauppaa käydään Monnow Bridge -nimisen sillan luona sekä toisinaan myös Agincourt Square -nimisellä aukiolla. Keskustassa on useita pubeja kuten The Old Nags Head, The Queen's Head, The Punch House, The Griffin, The Gloucester, The Vinetree, The King's Head (Wetherspoon), The Three Horseshoes, The Green Dragon ja The Gatehouse.


title: Monmouth

text: Monmouthia ympäröi mäkinen maalaismaisema. Laajoja peltoalueita täplittävät metsät siellä täällä. Korkeimpia mäkiä Monmouthin läheisyydessä ovat Buckholt Wood (230 m), Kymin (260 m) ja Graig (258 m).


title: Monmouth

text: Joet Wye ja Monnow ovat alueen keskeisiä maamerkkejä.


title: Monmouth

text: Monmouthin ystävyyskunnat ovat


title: Temppu

text: Temppu voi viitata seuraaviin asioihin:


title: Beginners

text: Beginners on vuonna 2010 ensi-iltansa saanut Mike Millsin ohjaama ja käsikirjoittama elokuva. Sen pääosissa ovat Ewan McGregor, Christopher Plummer, Mélanie Laurent ja Goran Višnjić.


title: Beginners

text: Christopher Plummer palkittiin roolistaan muun muassa parhaan miessivuosan Oscarilla ja Golden Globella.


title: Korttitemppu

text: Korttitemput ovat perinteisiä taikatemppuja, jotka tehdään käyttäen pelikortteja. Korttitemput kuuluvat lähitaikuuden ("close-up") lajiin. Ne saattavat perustua esimerkiksi seuraaviin asioihin:


title: After the Burial

text: After the Burial on vuonna 2004 perustettu yhdysvaltalainen progressiivista metallia, teknistä ja melodista metalcorea deathcore-vaikuttein soittava yhtye, joka on kotoisin Minnesotan osavaltiossa sijaitsevasta Minneapolis–Saint Paulista.


title: Brianne Theisen-Eaton

text: Brianne Theisen-Eaton (s. 18. joulukuuta 1988 Humboldt, Saskatchewan) on uransa jo lopettanut kanadalainen seitsenottelija.


title: Brianne Theisen-Eaton

text: Theisen-Eaton sijoittui vuoden 2012 Lontoon kesäolympialaisten seitsenottelussa kymmenennelle sijalle. Moskovan MM-kilpailuissa 2013 hän sijoittui hopealle 6530 pisteellä. Hän sai hopeaa myös Sopotin MM-hallikilpailujen 2014 viisiottelussa pistein 4768. Hän voitti Glasgow'n Kansainyhteisön kisoissa 2014 kultaa seitsenottelussa pistein 6597. Pekingin MM-kilpailuissa Theisen-Eaton sai hopeaa pistein 6554. Hän sai saman vuoden Pan-Amerikan kisoissa pronssia 4 × 400 metrin viestissä. Hän voitti viisiottelun sisäratojen maailmanmestaruuden Portlandissa 2016 pistein 4881. Rio de Janeiron olympialaisissa 2016 hän saavutti pronssia tuloksella 6653 pistettä.


title: Brianne Theisen-Eaton

text: Theisen-Eaton ilmoitti 4. tammikuuta 2017 lopettavansa uransa. Samalla lopettaa hänen miehensä Ashton Eaton oman uransa.


title: Brianne Theisen-Eaton

text: Theisen-Eaton meni kesällä 2013 naimisiin yhdysvaltalaisen kymmenottelijan ja kymmenottelun maailmanennätyksen haltijan Ashton Eatonin kanssa. Pari tapasi toisensa Oregonin yliopistossa.


title: Brianne Theisen-Eaton

text: Lähde: IAAF, Tilastopaja


title: Canon EOS

text: Canon EOS (Electro-Optical System) on japanilaisen Canon-merkin suunnittelema sarja järjestelmäkameroita. EOS-malleja on sekä ammattilaisille että harrastajille suunnattuja. Yleisin EOS-malli on Canon EOS 1100D, joka on edullinen perusjärjestelmäkamera aloittelijoille.


title: Canon EOS

text: Canonilla on kolmenlaisia objektiiveja EOS-järjestelmäkameroihin: EF, joka on tarkoitettu täyskennoisiin kameroihin, EF-S, joka on suunniteltu sellaisia digikameroita varten, joiden kenno on pienempi kuin kinofilmiruutu, sekä EF-M, joka on tarkoitettu peilittömiin järjestelmäkameroihin. Joitakin kameroita myydään eri maanosissa ja maissa eri nimillä, esimerkiksi Pohjois-Amerikassa 400D tunnetaan nimellä EOS DIGITAL REBEL XTi ja Japanissa EOS Kiss Digital X.


title: Canon EOS

text:
Vuonna 1987 julkaistusta sarjan ensimmäisestä kamerasta EOS 650 EOS:sta lähtien sarjan kamerat olivat filmikameroita, mutta 2000-luvun vaihteessa alan digitalisoitumisen mukana myös EOS-sarja muuttui digitaaliseksi.
Ensimmäiset Canonin itse kokonaan valmistamat DSLR-kamerat oli numeroitu poikkeavasti verrattuna myöhempiin samaan sarjaan kuuluneisiin kameroihin. Niiden ilmiasu on vastaava kuin myöhempien 10-sarjalaisten. EOS-, D30-, D60- ja 10D-runkoihin voi kiinnittää vain EF-objektiiveja. Myöhempiin 10-sarjan kameroihin käyvät sekä EF- että EF-s-objektiivit.


title: Ääninen (täsmennyssivu)

text: Ääninen voi tarkoittaa seuraavia asioita Venäjällä:


title: Pentadekaanihappo

text: Pentadekaanihappo on tyydyttynyt rasvahappo. Pentadekaaniihappoa esiintyy luonnossa todella vähän, mutta sitä on muun muassa maidossa sekä lampaan lihassa olevassa eläinrasvassa. On epäilty, että pentadekaanihappo saattaa vaikuttaa lisäävällä tavalla HIV:n siirtymiseen äidiltä lapselle imetyksen kautta.


title: Pentadekaanihappo

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Tridekaanihappo

text: Tridekaanihappo on 13-hiilinen tyydyttynyt rasvahappo. Sitä esiintyy erittäin yleisesti maitotuotteissa. Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Jan Groop

text: Jan Henrik Groop (s. 26. helmikuuta 1934 Vaasa) on suomalainen diplomaatti. Hän on koulutukseltaan juristi ja on saanut varatuomarin arvon. Groop on toiminut suurlähettiläänä Bagdadissa 1978–1981, ulkoministeriön neuvottelvana virkamiehenä vuodesta 1981, suurlähettiläänä New Delhissä ja Kathmandussa 1984–1988, Algerissa 1991–1995 ja samalla Tunisissa 1994–1995 ja Ankarassa 1995–1997.


title: Montaanihappo

text: Montaanihappo on tyydyttynyt rasvahappo. Sitä on tunnsitettu olevan vain montaanivahassa ja mehiläisvahassa. Montaanihappoa käytetään muodostamaan suojaava kerros hedelmien ja muiden elintarvikkeiden pinnoille.


title: 1,5-heksadieeni

text: 1,5-Heksadieeni (CH) on dieeneihin kuuluva hiilivety. Yhdistettä käytetään pääasiassa polymeerisynteeseissä.


title: 1,5-heksadieeni

text: 1,5-Heksadieeni on huoneenlämpötilassa väritöntä nestettä, joka liukenee huonosti veteen.


title: 1,5-heksadieeni

text: Yhdistettä valmistetaan pääasiassa metateesireaktiolla. Lähtöaineina reaktioissa käytetään joko 1,5-syklo-oktadieeniä ja eteeniä tai 1,5,9-syklododekatrieeniä ja kolmea ekvivalenttia eteeniä. Nämä ovat niinkutsuttuja renkaanavautumismetateesireaktioita, jotka johtavat rengasrakenteen hajoamiseen ja alifaattisen yhdisteen muodostumiseen. Katalyyttinä käytetään reniumyhdisteitä ja saanto on parhaimmillaan 90%. 1,5-Heksadieenin tuotanto on useita tonneja vuosittain. Prosessin kehitti Shell 1980-luvun lopulla.


title: 1,5-heksadieeni

text: 1,5-heksadieeni muodostaa eräiden siirtymämetallien kanssa organometalliyhdisteitä ja se voi toimia joko yksi- tai kaksihampaisena ligandina. Se muodostaa organometalliyhdisteitä muun muassa nikkelin, palladiumin ja kuparin kanssa. Osalla komplekseista esiintyy rakenteen fluksionaalisuutta.


title: 1,5-heksadieeni

text: 1,5-heksadieeniä käytetään polymeerien valmistuksessa. 1,5-heksadieenistä muodostuu yksinään polymeeri, jonka rakenne koostuu 1-metyleeni-3-syklopentyyliyksiköistä. Nämä polymeerit ovat kiteisiä, niillä on korkea sulamispiste, suuri tiheys, suuri joustavuus ja hyvä lujuus. Sopivia katalyyttejä käyttäen näistä polymeereistä saadaan myös isotaktisia ja optisesti aktiivisia. Olosuhteista riippuen renkaat voivat olla joko cis- tai transasemassa toisiinsa nähden. 1,5-heksadieenistä voidaan valmistaa myös kopolymeerejä, esimerkiksi propeenin kanssa.


title: Pikkusieppodrongo

text: Pikkusieppodrongo ("Dicrurus atripennis") on drongojen heimoon kuuluva varpuslintu.


title: Pikkusieppodrongo

text: Pikkusieppodrongoa tavataan Länsi- ja Keski-Afrikassa. Sen kannankehitys on laskeva, mutta lajin populaation ei uskota olevan vaarallisen pieni, eikä vähenemisen vielä vaarantavan sitä, joten se on luokiteltu elinvoimaiseksi.


title: Psylliinihappo

text: Psylliinihappo eli tritriakontaanihappo on tyydyttynyt rasvahappo. Psyliinihappo saadaan saostumaan alkoholiliuoksista, kun hapon lisäksi siihen lisätään alkaalihydroksidia. Psylliinihapon avulla alkoholiliuoksesta voidaan saada esille myös hopean ja bariumin suoloja, kun seokseen lisätään hopeanitraattia tai bariumkloridia.


title: Sieppodrongo

text: Sieppodrongo ("Dicrurus adsimilis") on drongojen heimoon kuuluva varpuslintu.


title: Sieppodrongo

text: Sieppodrongoa tavataan hyvin laajalla alueella Saharan eteläpuolisessa Afrikassa. Sen on kuvattu olevan yleinen ainakin osissa levinneisyysaluettaan, ja sen kannankehitys on vakaa. Se on luokiteltu elinvoimaiseksi.


title: Samettidrongo

text: Samettidrongo ("Dicrurus modestus") on drongojen heimoon kuuluva afrikkalainen varpuslintu. Sitä pidetään joskus samana lajina sieppodrongon kanssa.


title: Keroottihappo

text: Keroottihappo eli heksakosaanihappo on tyydyttynyt rasvahappo. Se on ulkomuodoltaan valkoista, kiteistä ainetta, jota löytyy mehiläisvahasta ja karnaubavahasta. Keroottihappo liitetään muiden erittäin pitkäkestoisten rasvahappojen kanssa adrenoleukodystrofian hoitoon.


title: Komoriendrongo

text: Komoriendrongo ("Dicrurus fuscipennis") on drongojen heimoon kuuluva varpuslintu.


title: Komoriendrongo

text: Komoriendrongoa tavataan kotoperäisenä Komoreilla. Se on luokiteltu erittäin uhanalaiseksi, koska sitä tavataan vain hyvin pienellä alueella, ja koska sen kanta on hyvin pieni. Lajin populaatioksi arvioidaan vähintään 100 yksilöä.


title: Komoriendrongo

text: Komoriendrongo elää Karthala-vuoren metsissä pääasiassa 100–1 150 metrin korkeudella merenpinnasta, mutta sitä on löydetty alempaakin.


title: Komoriendrongo

text: Komoriendrongo käyttää ravinnokseen hyönteisiä ja hedelmiä. Sitä tavataan yksittäin, pareittain tai pienissä perhekunnissa. Se pesii syys-joulukuussa ja rakentaa pesänsä puunhaaraan.


title: Timo Miettinen (arkeologi)

text: Timo Miettinen on suomalainen arkeologi, joka on kalliomaalausten löytäjänä ja niistä kirjoittavana tutkijana tullut suurelle yleisölle tutuksi. Hän on työskennellyt muun muassa Kymenlaakson museossa ja Museovirastossa. Hän on löytänyt yli 25 kalliomaalausta, mikä on enemmän kuin kellään muulla suomalaisella.


title: Helle Hellberg

text: Hellä (Helle) Axa Aurora Hellberg (1. marraskuuta 1884 Maarianhamina – 21. helmikuuta 1980 Helsinki) oli suomalainen ruotsin kielellä kirjoittanut kirjailija.


title: Helle Hellberg

text: Hellbergin vanhemmat olivat räätäli Lars Hellberg ja Viktoria Hellberg. Perheessä oli kahdeksan lasta. Perheen äiti kuoli Hellen ollessa vielä lapsi ja isä meni uusiin naimisiin. Lopulta isä Lars alkoi juoda ja hänen räätälinverstaansa meni konkurssiin.


title: Helle Hellberg

text: Perheensä vaikeasta taloudellisesta tilanteesta huolimatta Helle Hellberg onnistui opiskelemaan kansakoulunopettajaksi. Hän toimi aluksi opettajana Ahvenanmaalla mutta muutti sitten Uudellemaalle ja jäi sinne 24 vuodeksi. Hellberg palasi Maarianhaminaan vasta jäätyään ennenaikaiselle eläkkeelle tapaturman takia.


title: Helle Hellberg

text: Hellbergin esikoisteos Ahvenanmaan saaristtoon sijoittuva novellikokoelma "Folk i skären" ilmestyi 1913. Hänen parhaimpina teoksinaan on pidetty 1949 ilmestynyttä novellikokoelmaa "Spelmännen" ja 1923 ilmestynyttä romaania "Glorias gåva". Hellbergin parhain luomiskausi osui 1940- ja 1950-luvuille. Hänen teostensa päähenkilöt olivat usein yhteiskunnan marginaaliin kuuluvia lapsia, köyhiä tai vanhuksia.


title: Kuvatoimisto

text: Kuvatoimisto tai kuvapankki on valokuva-arkisto, joka myy valokuvien käyttöoikeuksia kuvia tarvitseville, kuten aikakauslehtien toimituksille, mainostoimistoille tai verkkosivujen toteuttajille ja julkaisijoille. Nykyisin kuvatoimistot ovat muuttuneet fyysisten valokuvien arkistoijista verkossa toimiviksi digivalokuvien – tai oikeammin vain niiden käyttöoikeuksien – välittäjiksi.


title: Kuvatoimisto

text: Kuvatoimistot ovat syntyneet nopeuttamaan ja helpottamaan julkaisuja varten tarvittavien valokuvien löytymistä. Arkistokuvan käyttäminen on yleensä myös hinnaltaan edullisempaa kuin valokuvaajan palkkaaminen kuvan ottamiseen. Kuvatoimistoilla on valikoimissaan kuvia eri maista ja maanosista, tietyistä historian tapahtumista ja kysyttyjen aiheiden osalta kuvia eri vuoden- ja vuorokaudenaikoina, erilaisissa valaistuksissa, erilaisista kuvakulmista kuvattuna jne.


title: Kuvatoimisto

text: Ennen valokuvauksen digitalisoitumista kuvat olivat kuvatoimistojen arkistokaapeissa fyysisinä paperivedoksina tai diakuvina huolellisesti numeroituina tai muuten järjestettyinä. Nyt kuvatoimistot ovat siirtyneet sähköisiksi tietokannoiksi verkkoon, jossa digitalisoidut valokuvat ovat entistä helpommin etsittävissä ja selattavissa.


title: Kuvatoimisto

text: Perinteiset kuvatoimistot, kuten kansainväliset Getty Images, Magnum Photos ja Sipa Press tai suomalainen STT:n omistama Lehtikuva, tarjoavat etupäässä tunnettujen ammattivalokuvaajien kuvia ”yksinoikeudella” eli pitämällä korkeampaa käyttömaksua vastaan huolen siitä, ettei samaa kuvaa myydä tietyn ajan sisällä muiden julkaisijoiden käyttöön. Kuvatoimistokuvan käyttöoikeuden hinta riippuu yleensä siitä, miten laajamittaiseen julkaisutarpeeseen kuva hankitaan: mikä on esimerkiksi lehden levikki, verkkosivuston kävijämäärä, mainoskampanjan laajuus ja kesto, mainosesitteen painosmäärä tai moneenko maahan kuvan sisältävää julkaisua on tarkoitus levittää.


title: Kuvatoimisto

text: Perinteisten kuvapankkien rinnalle on internetiin syntynyt niin sanottuja "microstock"-kuvapankkeja, jossa yksittäisen kuvan käyttöoikeus voi maksaa halvimmillaan vain joitakin kymmeniä senttejä, mutta toisaalta kuvien laatu voi olla heikompi eikä ole takeita siitä, ettei sama kuva ilmaannu kilpailevaan lehteen tai kilpailevan yrityksen mainontaan yhtä aikaa oman kuvankäytön kanssa. Matalaresoluutioisia kuvia voi usein ladata verkosta maksutta luonnoskäyttöön, ja vasta lopulliseen julkaisuun hankitaan sitten maksullinen, korkearesoluutioinen versio valokuvasta.


title: Kuvatoimisto

text: Microstock-kuvapankit eivät aseta kuvaajille tai kuvien laadulle yhtä suuria vaatimuksia kuin perinteiset kuvatoimistot; niihin voi liittyä jo tallentamalla muutaman teknisesti riittävän hyvän valokuvan, jonka luvat (esim. kuvassa esiintyviltä henkilöiltä) ovat kunnossa. Toisaalta kuvaajan saama palkkio yksittäisen kuvan käyttöoikeuksien myynnistä on niin pieni ja kuvien tarjonta niin valtavaa, että kuvaajan pitäisi ladata microstock-kuvapankin tietokantaan vähintään satoja, mieluummin tuhansia myyntikelpoisia kuvia ennen kuin niistä alkaisi kertyä merkittäviä myyntituloja.


title: Kuvatoimisto

text: Edullisimmat kuvatoimistokuvat ovat niin sanottuja RF-kuvia (royalty free), joita myydään ammattikäyttäjille ja jopa tavallisille kuluttajille suurena eränä kertalisenssillä ja enemmän tai vähemmän vapain käyttöoikeuksin. Tällaisia kuvia liitetään usein kylkiäiseksi esimerkiksi tietokoneohjelmiin tai käyttöjärjestelmiin.


title: Nekromantik

text: Nekromantik on vuonna 1987 valmistunut Jörg Buttgereitin ohjaama kauhuelokuviin yleensä luettu elokuva.


title: Nekromantik

text: Elokuva käsittelee nekrofiliaa. Elokuvassa pariskunta löytää mädäntyneen ruumiin ja huomaa sen tuovan vipinää heidän seksuaalielämäänsä. Miehen hämmästykseksi nainen alkaa rakastaa ruumista enemmän ja eräänä päivänä nainen on lähtenyt pois ja ottanut ruumiin mukaansa.


title: Nekromantik

text: Valtion elokuvatarkastamo kielsi (ikäraja: KK - Kokonaan Kielletty) elokuvan kokonaan ennakkotarkastuksessa 1993. Täyskielto raukesi vasta vuonna 1.1.2001 kuvaohjelmien tarkastusta koskevan lakimuutoksen tultua voimaan. Elokuva on ollut kiellettynä monissa maissa ja sai esimerkiksi Japanissa ensi-iltansa vasta 1996. Elokuvaa on esitetty kauhuelokuva-festivaaleilla 2000-luvulla.


title: Aulis Ojajärvi

text: Aulis Onni Ojajärvi (5. huhtikuuta 1913 Alajärvi – 13. lokakuuta 1968 Helsinki) oli suomalainen rehtori, filosofian tohtori ja kirjailija.


title: Aulis Ojajärvi

text: Ojajärvi pääsi ylioppilaaksi 1932 ja valmistui filosofian kandidaatiksi 1937 sekä lisensiaatiksi ja tohtoriksi 1950.


title: Aulis Ojajärvi

text: Ojajärvi oli 1938–1947 Sanakirjasäätiön stipendiaattina tehtävänään sanastaa Etelä-Pohjanmaan ja Itä-Karjalan murteita. Hän oli Etelä-Pohjanmaan maakuntaliiton toiminnanjohtajana 1946–1947, Vähänkyrön yhteiskoulun suomen kielen ja historian lehtorina 1949–1953 ja Seinäjoen tyttölyseon suomen kielen vanhempana lehtorina 1953–1955.


title: Aulis Ojajärvi

text: Viimeksi Ojajärvi toimi Helsingin suomalaisen normaalilyseon suomen kielen yliopettajana 1955–1968 ja lyseon rehtorina 1959–1968.


title: Aulis Ojajärvi

text: Ojajärvi oli Äidinkielen opettajain liiton puheenjohtaja 1960–1968 ja "Suomen oppikoulujen rehtorien yhdistyksen" puheenjohtaja 1960–1964. Hän toimi Sinimustat-järjestön ensimmäisenä puheenjohtajana sen perustamisvuonna 1931 ja oli AKS:n jäsen 1930-luvulla.


title: M/S Seven Seas Voyager

text: M/S Seven Seas Voyager on Miamiin rekisteröidyn Regent Seven Seas Cruises -varustamon vuonna 2003 Italiassa valmistunut risteilyalus.


title: M/S Seven Seas Voyager

text: Alus tilattiin T. Mariotti SpA:lta Genovasta Italiasta. Sen köli laskettiin telakkanumerolla mar001 ja alus laskettiin vesille syyskuussa 2001. Alus luovutettiin maaliskuussa 2003 Panamaan rekisteröidylle Radisson Seven Seas Cruisesille.


title: M/S Seven Seas Voyager

text: Alus aloitti ensimmäisen ristelyinsä Monte Carlosta 1. huhtikuuta 2003. Yhtiön liiketoiminta siirtyi Prestige Cruise Holdingsille, joka nimesi yrityksen vuonna 2006 Regent Seven Seas Cruiseksi liputtaen aluksen Bahamalle kotisatamana Nassau.


title: M/V Artania

text: M/V Artania (aiemmilta nimiltään "Royal Princess" ja "Artemis") on saksalaisen Phoenix Reisen -varustamon risteilyalus. Se valmistui Wärtsilän Helsingin Telakalla Suomessa vuonna 1984 Princess Cruises -varustamolle. Se on pituudeltaan 230 metriä ja leveydeltään 32 metriä.


title: M/V Artania

text: Princess Cruises tilasi 165 miljoonalla dollarilla aluksen Wärtsilän Hietalahden telakalta Helsingistä. Sen köli laskettiin telakkanumerolla 464 ja alus laskettiin vesille 18. helmikuuta 1984. Walesin prinsessa Diana kastoi aluksen 15. marraskuuta Southamptonissa Britteinsaarilla "Royal Princessiksi" ja se luovutettiin tilaajalle 30. lokakuuta.


title: M/V Artania

text: Alus aloitti neitsytmatkansa 19. marraskuuta.


title: M/V Artania

text: Alus liitettiin P&O:n laivastoon huhtikuussa 2005, jolloin Prunella Scales risti aluksen "Artemikseksi". Alus siirrettiin toukokuussa Lloyd Werftille Bremerhaveniin, jossa alus modernisoitiin. Sille valmistui 96 parvekkeellista liukuovin varustettua hyttiä kansille 5 ja 6.


title: M/V Artania

text: Sarah Breton vastaanotti aluksen päällikkyyden vuonna 2010, jolloin hänestä tuli toinen risteilyaluksen päälliköksi nimitetty nainen maailmassa. Alus myytiin 22. syyskuuta 2009 Artania Shipping -yhtiölle. Se jatkoi edelleen P&O:n tehtävissä aina 22. huhtikuuta 2011 saakka, jolloin se siirrettiin Phoenix Reisenille nimettynä "MV Artaniaksi".


title: M/V Artania

text: Alus oli 28. huhtikuuta - 26. toukokuuta 2011 modernisoitavana Lloyd Werftillä Bremerhavenissa. Alukselle tehtiin 96 parveketta ja se sisustettiin saksalaiseen makuun soveltuvaksi risteilyalukseksi.


title: Mallard

text: Mallard voi tarkoittaa ainakin seuraavia:


title: Lina Grinčikaitė

text: Lina Grinčikaitė (s. 3. toukokuuta 1987 Klaipėda) on liettualainen pikajuoksija.


title: Lina Grinčikaitė

text: Alle 18-vuotiaiden MM-kilpailuissa 2003 Grinčikaitė sijoittui 100 metrillä seitsemänneksi ajalla 11,75. Alle 20-vuotiaiden MM-kilpailuissa 2004 hän jäi välieriin ajalla 11,71. Vuoden 2006 alle 20-vuotiaiden MM-kilpailuissa hän juoksi finaalissa kuudenneksi ajalla 11,49. Pekingin olympialaisissa 2008 sekä Lontoon olympialaisissa 2012 Grinčikaitė selviytyi välieriin. Helsingin EM-kilpailuissa 2012 Grinčikaitė saavutti 100 metrillä pronssia juostuaan ajan 11,32. Moskovan MM-kilpailuissa 2013 hän jäi alkueriin ajalla 11,48.


title: Henry Hoskyns

text: Henry William Furse "Bill" Hoskyns (19. maaliskuuta 1931 Lontoo – 4. elokuuta 2013 North Perrott, Somerset) oli brittiläinen miekkailija, olympiamitalisti ja maailmanmestari.


title: Henry Hoskyns

text: Hoskyns kilpaili kuusissa olympiakisoissa vuosina 1956–1976 kaikkia kolmea lajia (floretti, kalpa, säilä) vaihdellen. Hän saavutti kalvan yksilökilpailun hopeaa Tokiossa 1964 ja kalvan joukkuekilpailun hopeaa Roomassa 1960. Vuonna 2013 Hoskyns oli yhä Ison-Britannian viimeisin miekkailun olympiamitalisti. MM-kilpailuista Hoskyns voitti kalvan yksilökilpailun maailmanmestaruuden Philadelphiassa 1958 ja neljä muuta mitalia.


title: Henry Hoskyns

text: Hoskyns kuoli North Perrottissa 4. elokuuta 2013, 82-vuotiaana.


title: Zhang Peimeng

text: Zhang Peimeng (; s. 13. maaliskuuta 1987 Peking) on kiinalainen pikajuoksija.


title: Zhang Peimeng

text: Zhang juoksi Moskovassa vuoden 2013 maailmanmestaruuskilpailuissa 100 metrin välierissä uuden Kiinan ennätyksen ajalla 10,00. Se ei kuitenkaan aivan riittänyt loppukilpailuun, sillä Zhang oli välierien yhdeksäs, saaden kuitenkin saman ajan kuin viimeinen finaaliin edennyt juoksija Christophe Lemaitre. Zhang juoksi ankkuriosuuden Kiinan 4 × 100 metrin viestijoukkueessa, joka sai hopeaa Pekingin MM-kilpailuissa 2015.


title: Zhang Peimeng

text: Zhang saavutti vuonna 2009 Kantonissa järjestetyissä Aasian-mestaruuskilpailuissa kultaa 100 metrillä ja hopeaa pikaviestissä sekä 2015 Wuhanissa kultaa pikaviestissä ja hopeaa 100 metrillä. Aasian kisoissa 2014 Incheonissa hän sai kultaa pikaviestissä. Universiadeissa 2007 Bangkokissa hän saavutti hopeaa 100 metrillä ja pronssia pikaviestissä.


title: Rudolph Karstadt

text: Rudolph Karstadt (16. helmikuuta 1856 Grevesmühlen – 19. joulukuuta 1944 Schwerin) oli saksalainen liikemies.


title: Rudolph Karstadt

text: Isältään lainaamilla 1000 taalerilla hän perusti kahden siskonsa avustamana ensimmäisen myymälänsä Tuch-, Manufactur- und Konfectionsgeschäftin Wismariin 14 toukokuuta 1881. Vuoteen 1920 mennessä Karstadt omisti Saksassa yli 30 Karstad Warenhaus -tavarataloa. Tavarataloketju jatkaa nykyään nimellä Arcandor.


title: Harry Gullichsen

text: Harry Gullichsen (31. lokakuuta 1902 Kotka – 4. syyskuuta 1954 Helsinki) oli suomalainen vuorineuvos ja teollisuusvaikuttaja. Yhdessä puolisonsa Maire Gullichsenin kanssa hän tuki voimakkaasti Suomen arkkitehtuurin ja modernin taiteen kehitystä.


title: Harry Gullichsen

text: Hänen isänsä oli pitkään Ab W. Gutzeit & Co:n pääjohtajana toiminut norjalaissyntyinen Alexander Gullichsen. Myös Harry Gullichsen työskenteli aluksi yrityksessä, kunnes vuonna 1926 siirtyi A. Ahlström Osakeyhtiön palvelukseen. Heinäkuussa 1928 hän avioitui yhtiön johtajan Walter Ahlströmin tyttären Mairen kanssa. Ahlströmin kuoltua vuonna 1931 valittiin Gullichsen seuraavana vuonna yhtiön pääjohtajaksi.


title: Harry Gullichsen

text: Hänet tunnettiin muun muassa hyvistä neuvottelu- ja sovittelutaidoistaan. Esimerkiksi Gullichsenin vuonna 1940 K.-A. Fagerholmin ja Eero A. Wuoren kanssa käymät keskustelut auttoivat merkittävästi ns. tammikuun kihlauksen syntyyn.


title: Harry Gullichsen

text: Harry Gullichsen oli yhdessä puolisonsa Mairen kanssa suuri taiteen ja arkkitehtuurin ystävä. Hänen pitkäaikainen yhteistyökumppaninsa oli arkkitehti Alvar Aalto, joka suunnitteli Ahlström-yhtiöille useita kohteita eri puolille maata. Merkittävin niistä on vuonna 1939 Noormarkkuun valmistunut pariskunnan kotitalo Villa Mairea. Sitä pidetään yhtenä Aallon merkittävimmistä luomuksista ja se on myös kansainvälisesti tunnetuimpia arkkitehtuurikohteita Suomessa. Aalto suunnitteli Gullichsenin ehdotuksesta myös muun muassa Sunilan sellutehtaan Kotkaan sekä laati vuonna 1942 Kokemäenjoenlaakson aluesuunnitelman, joka oli Suomen ensimmäinen seutukaava.


title: Harry Gullichsen

text: Sydänvaivoista kärsinyt Gullichsen kuoli sydänkohtaukseen 51-vuotiaana. Hänen lapsiaan ovat Harriet Gullichsen, arkkitehti Kristian Gullichsen, emeritusprofessori Johan Gullichsen sekä filosofi ja Uppsalan yliopiston entinen professori Lilli Alanen.


title: Allsvensk Samling

text: Allsvensk Samling on aikakauskirja, joka on perustettu Riksföreningen för svenskhetens bevarande i utlandetille Göteborgissa.


title: Allsvensk Samling

text: Aikakauskirja ilmestyi vuosina 1914-1971, kunnes muutti nimekseen "Tidningen Sverigekontakt". Ensimmäinen numero ilmestyi 1. toukokuuta 1914. Aikanaan aikakauskirjalla oli ruotsinkielisen lehden suurin levikki ulkomailla. Päämääränä oli koota ruotsalaiset ulkomailla huostaansa.


title: Allsvensk Samling

text: Suomenruotsalainen Enni Lundström toimi aikakauskirjan toimittajana vuosina 1914-23.


title: Evan Brewer

text:
Evan Brewer (s. 26. syyskuuta 1981, Nashville, Tennessee, Yhdysvallat) on yhdysvaltalaisen teknistä death metallia soittavan The Faceless -yhtyeen basisti. Hän on ollut mukana ainoastaan The Facelessin Autotheism-levyllä.
Basistina Evan Brewer on ennen kaikkea tunnettu virtuoosimaisesta soolotuotannostaan, joka on progressiivista bassotaiturointia. Evan Brewer on julkaissut sooloartistina kaksi albumia, ensimmäisen Alone-albumin vuonna 2011 ja toisen levynsä ”Your Itinerary” 16. kesäkuuta 2013. Alone-levy on sai nimensä siitä, että basso on ainoa levyllä käytetty instrumentti. Hänen toisella albumillaan käytetään useampia instrumentteja, ja levyllä kuullaan rummut, koskettimet ja erinäisiä efektejä rikastamassa levyn soundimaailmaa.


title: Evan Brewer

text: Evan Brewer on Regi Wootenin hyvä ystävä, ja on sanonut, että Wootenin veljesten kanssa hengaaminen vaikutti hänen soittotyyliinsä radikaalisti.Brewer käyttää lähes poikkeuksetta EMG:n mikrofoneja ja Dunlopin plektroja kaikissa bassoissaan.


title: Enni Lundström

text: Enni Alfhild Lundström (28. lokakuuta 1866 Pälkäne – 21. tammikuuta 1935) oli suomenruotsalainen kirjailija ja toimittaja.


title: Enni Lundström

text: Hän opiskeli Helsingissä ja hänestä tuli Kotka Svenska Samskolan rehtori 1899–1901. Mentyään naimisiin ruotsalaisen professorin Vilhelm Lundströmin kanssa hän sai töitä toimittajana, muun muassa "Göteborgs Aftonbladissa" 1901–1906, missä hänen miehensä toimi päätoimittajana. Vuosina 1914–1923 Lundström oli "Allsvensk Samlingin" päätoimittaja. Hän myös otti osaa Riksföreningen för svenskhetens bevarande i utlandetin työhön.


title: Marja Pärssinen

text: Marja Kristiina Pärssinen-Päivinen (o.s. Pärssinen, s. 13. maaliskuuta 1971 Jyväskylä) on kilpauransa lopettanut suomalainen uimari. Seuratasolla hän edusti Simmistä.


title: Marja Pärssinen

text: Pärssinen voitti kilpaurallaan yhden arvokisamitalin, 50 metrin perhosuinnin lyhyen radan EM-pronssin Rostockissa 1996. Hän edusti Suomea myös kolmissa kesäolympialaisissa: Barcelonassa 1992 hän ui 50 ja 100 metrin vapaauinnissa 38:nneksi, 100 metrin perhosuinnissa 32:nneksi ja 4×100 metrin sekauintiviestissä 15:nneksi, Atlantassa 1996 hän sijoittui samaisessa sekauintiviestissä 14:nneksi, 4×100 merin vapaauintiviestissä 16:nneksi ja 100 metrin perhosuinnissa 22:nneksi, ja Sydneyssä 2000 hän oli 100 metrin perhosuinnissa 33:s.


title: Sharon Day-Monroe

text: Sharon Day-Monroe (o.s. "Day", s. 9. kesäkuuta 1985 Brooklyn, New York) on yhdysvaltalainen moniottelija ja korkeushyppääjä.


title: Sharon Day-Monroe

text: Day aloitti yleisurheilu-uransa korkeushyppääjänä. Hän sai korkeushypyssä pronssia alle 20-vuotiaiden MM-kisoissa 2004. Vuonna 2007 hän oli Pan-Amerikan kisoissa kuudes. Pekingin olympialaissa 2008 Day ei päässyt loppukilpailuun.


title: Sharon Day-Monroe

text: Arvokisoissa Day kilpaili seitsenottelussa ensimmäisen kerran Berliinin MM-kisoissa 2009 ollen kymmenes. Korkeushypyssä hän karsiutui loppukilpailusta. Daegun MM-kisoissa 2011 Day oli seitsenottelussa 16:s. Lontoon kesäolympialaisissa 2012 hän oli seitsenottelussa 14:s.


title: Sharon Day-Monroe

text: Moskovan MM-kisoissa 2013 Day oli seitsenottelussa kuudes ja Sopotin sisäratojen MM-kisoissa 2014 viisiottelussa neljäs. Pekingin MM-kisoissa 2015 Day-Monroe oli 14:s ja Lontoon 2017 MM-kilpailuissa 20:s.


title: Sharon Day-Monroe

text:
Day kuuluu Asicsin yleisurheilutalliin. Hän teki valmistajan kanssa sopimuksen vuonna 2008 siirryttyään yliopistosta ammattilaiseksi. Hänen puolisonsa Dan Monroe on koripallovalmentaja.
Lähde


title: Benn Harradine

text: Benn Harradine (s. 14. lokakuuta 1982, Newcastle) on australialainen kiekonheittäjä. Hän pitää hallussaan kiekonheiton Australian ennätystä tuloksella 68,20m.


title: Benn Harradine

text: Harradine sijoittui kahdeksanneksi Melbournen Kansainyhteisön kisoissa 2006. Hän karsiutui loppukilpailusta Pekingin olympialaisissa 2008 ja Berliinin MM-kilpailuissa 2009. Hän voitti kultaa Kansainyhteisön kisoissa New Delhissä 2010 tuloksella 65,45 ja sijoittui samana vuonna toiseksi maanosien cupissa Splitissä. Daegun MM-kilpailuissa 2011 hän oli viides tuloksella 64,77. Hän sijoittui vuoden 2012 Lontoon kesäolympialaisten kiekonheitossa yhdeksänneksi. Moskovan MM-kilpailuissa 2013 hän karsiutui loppukilpailusta.


title: Benn Harradine

text: Harradine sijoittui neljänneksi Glasgow'n Kansainyhteisön kisoissa 2014. Pekingin MM-kilpailuissa 2015 hän oli kymmenes. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017.


title: Benn Harradine

text: Harradine on voittanut kiekonheiton Australian-mestaruuden 2007, 2008, 2010, 2011, 2012 ja 20142.


title: Makeba Alcide

text: Makeba Alcide (s. 24. helmikuuta 1990 Castries) on saintlucialainen seitsenottelija.